title: 2010/168/CFSP: Deċiżjoni tal-Kunsill 2010/168/PESK tat- 22 ta’ Marzu 2010 li taħtar ir-Rappreżentant Speċjali tal-Unjoni Ewropea fl-Afganistan

text:
               23.3.2010

               MT

               Il-Ġurnal Uffiċjali tal-Unjoni Ewropea

               L 75/22

         DEĊIŻJONI TAL-KUNSILL 2010/168/PESK
   tat-22 ta’ Marzu 2010
   li taħtar ir-Rappreżentant Speċjali tal-Unjoni Ewropea fl-Afganistan
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-24 ta' Lulju 2008, il-Kunsill adotta l-Azzjoni Konġunta 2008/612/PESK (1) dwar il-ħatra ta' Rappreżentant Speċjali tal-Unjoni Ewropea (RSUE) fl-Afganistan.

               (2)

               Is-Sur Vygaudas USACKAS għandu jinħatar bħala RSUE fl-Afganistan mill-1 ta' April 2010 sal-31 ta' Awwissu 2010. Madankollu, il-mandat tar-RSUE jista' jiġi tterminat qabel, jekk il-Kunsill jiddeċiedi hekk, fuq rakkomandazzjoni tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ) wara d-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.

               (3)

               Ir-RSUE fl-Afganistan ser jimplimenta l-mandat tiegħu fil-kuntest ta' sitwazzjoni li tista' tiddeterjora u li tista' tagħmel ħsara lill-objettivi tal-Politika Estera u ta' Sigurtà Komuni stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Ħatra
   Is-Sur Vygaudas USACKAS huwa b'dan maħtur bħala r-Rappreżentant Speċjali tal-Unjoni Ewropea (RSUE) fl-Afganistan mill-1 ta' April 2010 sal-31 ta' Awwissu 2010. Il-mandat tar-RSUE jista' jiġi tterminat qabel, jekk il-Kunsill jiddeċiedi hekk, fuq rakkomandazzjoni tar-RGħ wara d-dħul fis-seħħ tad-Deċiżjoni li tistabbilixxi s-Servizz Ewropew għall-Azzjoni Esterna.
   Artikolu 2
   Objettivi ta' politika
   Ir-RSUE għandu jirrappreżenta lill-Unjoni Ewropea (minn hawn 'il quddiem imsejħa “l-UE” jew “l-Unjoni”) u jippromwovi l-objettivi ta' politika tal-UE fl-Afganistan, b'kooperazzjoni mill-qrib mar-rappreżentanti tal-Istati Membri tal-UE fl-Afganistan. B'mod aktar speċifiku, ir-RSUE għandu:

               (a)

               jikkontribwixxi għall-implimentazzjoni tad-Dikjarazzjoni Konġunta UE-Afganistan u jmexxi l-implimentazzjoni tal-Pjan ta' Azzjoni tal-UE dwar l-Afganistan u l-Pakistan, fejn dan ikun jikkonċerna lill-Afganistan, b'hekk jaħdem mar-rappreżentanti tal-Istati Membri tal-UE fl-Afganistan;

               (b)

               jappoġġa r-rwol ċentrali li għandhom in-Nazzjonjijet Uniti (NU) fl-Afganistan b'enfasi partikolari fuq il-kontribut għal assistenza internazzjonali kkoordinata aħjar, b'hekk jippromwovi l-implimentazzjoni tal-London Conference Communiqué, il-Ftehim mal-Afganistan kif ukoll Riżoluzzjonijiet rilevanti tan-NU.

         Artikolu 3
   Mandat
   Sabiex jitwettaq il-mandat, ir-RSUE għandu, b'kooperazzjoni mill-qrib mar-rappreżentanti tal-Istati Membri tal-UE fl-Afganistan:

               (a)

               jippromwovi l-fehmiet tal-Unjoni dwar il-proċess politiku u l-iżviluppi fl-Afganistan;

               (b)

               iżomm kuntatt mill-qrib, u jappoġġa l-iżvilupp ta' istituzzjonijiet Afgani rilevanti, b'mod partikolari l-gvern u l-parlament kif ukoll l-awtoritajiet lokali. Għandu wkoll jinżamm kuntatt ma' gruppi politiċi Afgani oħra u atturi rilevanti oħra fl-Afganistan;

               (c)

               iżomm kuntatt mill-qrib ma' partijiet interessati internazzjonali u reġjonali rilevanti fl-Afganistan, b'mod partikolari mar-Rappreżentant Speċjali tas-Segretarju-Ġenerali tan-NU u r-Rappreżentant Ċivili Superjuri tal-Organizzazzjoni tat-Trattat tal-Atlantiku tat-Tramuntana (NATO) u ma' msieħba u organizzazzjonijiet ewlenin oħrajn;

               (d)

               jagħti parir dwar il-progress miksub biex jintlaħqu l-objettivi tad-Dikjarazzjoni Konġunta UE-Afganistan, il-Pjan ta' Azzjoni tal-UE għall-Afganistan u l-Pakistan, sa fejn dan jirrigwarda l-Afganistan, il-Ftehim mal-Afganistan u l-London Conference Communiqué, b'mod partikolari fl-oqsma li ġejjin:

                           —

                           il-bini tal-kapaċità ċivili, b'mod partikolari fil-livell sottonazzjonali,

                           —

                           il-governanza tajba u l-istabbiliment tal-istituzzjonijiet tal-istat tad-dritt, b'mod partikolari ġudikatura indipendenti,

                           —

                           ir-riformi elettorali,

                           —

                           ir-riformi fis-settur tas-sigurtà, inkluż it-tisħiħ ta' istituzzjonijiet ġudizzjarji, ta' armata nazzjonali u ta' forza tal-pulizija,

                           —

                           il-promozzjoni tat-tkabbir, l-aktar permezz tal-agrikoltura u l-iżvilupp rurali,

                           —

                           ir-rispett għall-obbligi tal-Afganistan għad-drittijiet internazzjonali tal-bniedem, inkluż ir-rispett għad-drittijiet ta' persuni li jappartjenu lill-minoranzi u d-drittijiet tan-nisa u t-tfal,

                           —

                           ir-rispett għall-prinċipji demokratiċi u l-istat tad-dritt,

                           —

                           it-trawwim tal-parteċipazzjoni tan-nisa fl-amministrazzjoni pubblika u fis-soċjetà ċivili,

                           —

                           ir-rispett għall-obbligi internazzjonali tal-Afganistan, inkluża l-kooperazzjoni fl-isforzi internazzjonali għall-ġlieda kontra t-terroriżmu, it-traffikar illeċitu tad-droga, it-traffikar tal-bnedmin u l-proliferazzjoni tal-armamenti u l-armi ta' qerda massiva u materjali relatati,

                           —

                           il-faċilitazzjoni ta' assistenza umanitarja u r-ritorn b'mod ordnat ta' refuġjati u ta' persuni spostati internament, u

                           —

                           it-tisħiħ tal-effettività tal-preżenza u l-attivitajiet tal-Unjoni fl-Afganistan u l-kontribut għall-formulazzjoni tar-rapporti ta' implimentazzjoni regolari ta' kull sitt xhur dwar il-Pjan ta' Azzjoni tal-UE mitlubin mill-Kunsill;

               (e)

               jipparteċipa b'mod attiv f'fora ta' koordinazzjoni lokali bħall-Bord Konġunt ta' Koordinazzjoni u Monitoraġġ (JCMB), waqt li jżomm l-Istati Membri mhux parteċipanti infurmati bis-sħiħ dwar id-deċiżjonijiet meħudin f'dawn il-livelli;

               (f)

               jagħti parir dwar il-parteċipazzjoni u l-pożizzjonijiet tal-Unjoni fil-konferenzi internazzjonali fir-rigward tal-Afganistan u jikkontribwixxi għall-promozzjoni tal-kooperazzjoni reġjonali.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat, waqt li jaġixxi taħt l-awtorità u tar-RGħ.
   2.   Il-Kumitat Politiku u ta' Sigurtà (KPS) għandu jżomm kollegament privileġġat mar-RSUE u għandu jkun il-punt primarju ta' kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mid-data tad-dħul fis-seħħ ta' din id-Deċiżjoni sal-31 ta' Awwissu 2010 għandu jkun EUR 2 500 000.
   2.   In-nefqa ffinanzjata mill-ammont stipulat fil-paragrafu 1 għandha tkun eliġibbli mill-1 ta' April 2010. In-nefqa għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull infiq.
   Artikolu 6
   Kostituzzjoni u kompożizzjoni tat-tim
   1.   Fil-limiti tal-mandat tiegħu u l-mezzi finanzjarji korrispondenti disponibbli, ir-RSUE għandu jkun responsabbli mill-istruttura tat-tim tiegħu. It-tim għandu jinkludi t-tagħrif espert dwar kwistjonijiet speċifiċi ta' politika kif meħtieġ mill-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tat-tim tiegħu.
   2.   L-Istati Membri u l-istituzzjonijiet tal-Unjoni jistgħu jipproponu l-issekondar ta' persunal biex jaħdem mar-RSUE. Is-salarju ta' persunal li jiġi ssekondat minn Stat Membru jew minn istituzzjoni tal-Unjoni lir-RSUE għandu jkun kopert mill-Istat Membru jew l-istituzzjoni tal-Unjoni kkonċernati rispettivament. Esperti ssekondati mill-Istati Membri għas-Segretarjat Ġenerali tal-Kunsill jistgħu jiġu stazzjonati wkoll mar-RSUE. Il-persunal internazzjonali b'kuntratt għandu jkollu ċ-ċittadinanza ta' Stat Membru.
   3.   Il-persunal issekondat kollu għandu jibqa' taħt l-awtorità amministrattiva tal-Istat Membru jew l-istituzzjoni tal-Unjoni mandanti u għandu jwettaq dmirijietu u jaġixxi fl-interess tal-mandat tar-RSUE.
   Artikolu 7
   Privileġġi u immunitajiet tar-RSUE u l-persunal tiegħu
   Il-privileġġi, l-immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u l-membri tal-persunal tiegħu għandhom jiġu miftehmin mal-parti/partijiet ospitanti kif ikun jeħtieġ il-każ. L-Istati Membri u l-Kummissjoni għandhom jagħtu l-appoġġ kollu meħtieġ għal dan l-għan.
   Artikolu 8
   Sigurtà ta' informazzjoni klassifikata tal-UE
   Ir-RSUE u l-membri tal-grupp tiegħu għandhom jirrispettaw il-prinċipji u l-istandards ta' sigurtà minimi stabbiliti bid-Deċiżjoni tal-Kunsill 2001/264/KE tad-19 ta' Marzu 2001 li tadotta r-regolamenti tal-Kunsill rigward is-sigurtà (2), b'mod partikolari fil-ġestjoni ta' informazzjoni klassifikata tal-UE.
   Artikolu 9
   Aċċess għall-informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li jingħata aċċess lir-RSUE għal kwalunkwe informazzjoni rilevanti.
   2.   Id-delegazzjonijiet talUnjoni u/jew l-Istati Membri, kif adatt, għandhom jipprovdu appoġġ loġistiku fir-reġjun.
   Artikolu 10
   Sigurtà
   Konformement mal-politika tal-Unjoni dwar is-sigurtà ta' persunal skjerat barra l-Unjoni f'kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, konformement mal-mandat tiegħu u s-sitwazzjoni ta' sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tiegħu, notevolment billi:

               (a)

               jistabbilixxi pjan ta' sigurtà speċifiku għall-missjoni bbażat fuq il-gwida tas-Segretarjat Ġenerali tal-Kunsill, li jinkludi miżuri ta' sigurtà fiżiċi, organizzattivi u proċedurali speċifiċi għall-missjoni, il-ġestjoni tal-moviment sigur ta' persunal lejn, u ġewwa, iż-żona tal-missjoni, kif ukoll il-ġestjoni ta' inċidenti ta' sigurtà u li jinkludi pjan ta' kontinġenza u evakwazzjoni tal-missjoni;

               (b)

               jiżgura li l-persunal kollu skjerat barra mill-Unjoni jkun kopert b'assigurazzjoni ta' riskju għoli kif meħtieġ mill-kondizzjonijiet fiż-żona tal-missjoni;

               (c)

               jiżgura li l-membri kollha tal-grupp tiegħu li jridu jiġu skjerati barra l-Unjoni, inkluż persunal kkuntrattat lokalment, ikunu ħadu taħriġ ta' sigurtà xieraq qabel u mal-wasla fiż-żona tal-missjoni, ibbażat fuq il-klassifikazzjoni ta' riskju mogħtija liż-żona ta' missjoni mis-Segretarjat Ġenerali tal-Kunsill;

               (d)

               jiżgura li jiġu implimentati r-rakkomandazzjonijiet kollha maqbula, magħmula wara valutazzjonijiet regolari ta' sigurtà, u jippreżenta lir-RGħ, lill-Kunsill u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapport intermedju u tar-rapport dwar l-implimentazzjoni tal-mandat.

         Artikolu 11
   Rapportar
   Ir-RSUE għandu jipprovdi regolarment lir-RGħ u lill-KPS rapporti bil-fomm u bil-miktub. Jekk ikun meħtieġ, ir-RSUE għandu jippreżenta rapport ukoll lill-gruppi ta' ħidma tal-Kunsill. Rapporti regolari bil-miktub għandhom jiġu ċċirkolati permezz tan-network COREU. Fuq ir-rakkomandazzjoni tar-RGħ jew tal-KPS, ir-RSUE jista’ jipprovdi rapporti lill-Kunsill Affarijiet Barranin.
   Artikolu 12
   Koordinazzjoni
   1.   Ir-RSUE għandu jippromwovi l-koordinazzjoni politika ġenerali tal-Unjoni. Huwa għandu jgħin biex jiġi żgurat li l-istrumenti kollha tal-Unjoni fil-post jaġixxu b'mod koerenti biex jinkisbu l-objettivi ta' politika tal-Unjoni. L-attivitajiet tar-RSUE għandhom ikunu kkoordinati ma' dawk tal-Kummissjoni, kif ukoll ma' dawk tar-RSUE għall-Asja Ċentrali u mar-rappreżentanza tal-Unjoni fil-Pakistan. Ir-RSUE għandu jipprovdi lill-missjonijiet tal-Istati Membri u lid-delegazzjonijiet tal-Unjoni b'aġġornamenti regolari.
   2.   Fuq il-post għandu jinżamm kollegament mill-qrib mal-Kapijiet tad-delegazzjonijiet tal-Unjoni u mal-Kapijiet tal-Missjoni tal-Istati Membri fir-reġjun. Huma għandhom jagħmlu mill-aħjar biex jgħinu lir-RSUE fl-implimentazzjoni tal-mandat. Ir-RSUE għandu jipprovdi lill-Kap tal-Missjoni tal-Pulizija tal-UE fl-Afganistan (EUPOL AFGHANISTAN) bi gwida politika lokali. Ir-RSUE u l-Kmandat tal-Operazzjoni Ċivili għandhom jikkonsultaw ma' xulxin kif meħtieġ. Ir-RSUE għandu wkoll iżomm kollegament ma’ atturi internazzjonali u reġjonali oħra fuq il-post.
   Artikolu 13
   Reviżjoni
   L-implimentazzjoni ta' din id-Deċiżjoni u l-konsistenza tagħha ma' kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta rapport dwar l-implimentazzjoni tal-mandat lir-RGħ, lill-Kunsill u lill-Kummissjoni fi tmiem il-mandat.
   Artikolu 14
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 15
   Pubblikazzjoni
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Brussell, it-22 ta’ Marzu 2010.

            Għall-Kunsill

            Il-President

         C. ASHTON

      (1)  ĠU L 197, 25.7.2008, p. 60.

      (2)  ĠU L 101, 11.4.2001, p. 1.


title: Deċiżjoni Nru A1 tat- 12 ta’ Ġunju 2009 dwar l-istabbiliment ta’ proċedura ta’ djalogu u konċiljazzjoni dwar il-validità ta’ dokumenti, id-determinazzjoni tal-leġiżlazzjoni applikabbli u l-provvista ta’ benefiċċji skont ir-Regolament tal-Kunsill (KE) Nru 883/2004 tal-Parlament Ewropew u tal-Kunsill (Test b’relevanza għaż-ŻEE u għall-Ftehim KE/Żvizzera)

text:
               24.4.2010

               MT

               Il-Ġurnal Uffiċjali tal-Unjoni Ewropea

               C 106/1

         DEĊIŻJONI Nru A1
   tat-12 ta’ Ġunju 2009
   dwar l-istabbiliment ta’ proċedura ta’ djalogu u konċiljazzjoni dwar il-validità ta’ dokumenti, id-determinazzjoni tal-leġiżlazzjoni applikabbli u l-provvista ta’ benefiċċji skont ir-Regolament tal-Kunsill (KE) Nru 883/2004 tal-Parlament Ewropew u tal-Kunsill
   (Test b’rilevanza għaż-ŻEE u għall-Ftehim KE/Żvizzera)
   2010/C 106/01
   IL-KUMMISSJONI AMMINISTRATTIVA GĦALL-KORDINAZZJONI TAS-SISTEMI TAS-SIGURTÀ SOĊJALI,
   Wara li kkunsidrat l-Artikolu 72(a) tar-Regolament (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali (1), li taħtu l-Kummissjoni Amministrattiva hija responsabbli li tittratta l-mistoqsijiet amministrattivi kollha jew il-mistoqsijiet kollha ta’ interpretazzjoni li joħorġu mid-dispożizzjonijiet tar-Regolament (KE) Nru 883/2004 u r-Regolament (KE) Nru 987/2009 tal-Parlament Ewropew u tal-Kunsill tas-16 ta’ Settembru 2009 li jistabbilixxi l-proċedura għall-implimentazzjoni tar-Regolament (KE) Nru 883/2004 dwar il-koordinazzjoni tal-iskemi ta’ sigurtà soċjali (2),
   Wara li kkunsidrat l-Artikolu 76, (3), (4) sub 2 u (6) tar-Regolament (KE) Nru 883/2004 dwar id-dmirijiet ta’ kooperazzjoni tal-awtoritajiet kompetenti u l-istituzzjonijiet tal-Istati Membri biex jiżguraw l-implimentazzjoni tar-Regolamenti,
   Wara li kkunsidrat l-Artikolu 5 tar-Regolament (KE) Nru 987/2009, dwar il-valur legali ta’ dokumenti u l-evidenza ta’ sostenn li juru l-pożizzjoni ta’ persuna,
   Wara li kkunsidrat l-Artikolu 6 tar-Regolament (KE) Nru 987/2009, dwar l-applikazzjoni provviżorja tal-leġiżlazzjoni u l-għoti provviżorju ta’ benefiċċji f’każijiet fejn hemm differenza ta’ fehmiet bejn l-istituzzjonijiet ta’ tnejn jew iktar Stati Membri dwar id-determinazzjoni tal-leġiżlazzjoni applikabbli,
   Wara li kkunsidrat l-Artikolu 16 tar-Regolament (KE) Nru 987/2009, dwar l-istabbiliment ta’ proċedura għall-applikazzjoni tal-Artikolu 13 tar-Regolament (KE) Nru 883/2004,
   Wara li kkunsidrat l-Artikolu 60 tar-Regolament (KE) Nru 987/2009, dwar l-istabbiliment ta’ proċedura għall-applikazzjoni tal-Artikolu 68 tar-Regolament (KE) Nru 883/2004,
   Billi:

               (1)

               Wieħed mill-fatturi ewlenin għat-tħaddim effiċjenti tar-regoli Komunitarji għall-koordinazzjoni tas-sistemi tas-sigurtà nazzjonali hija l-kooperazzjoni effettiva u mill-qrib bejn l-awtoritajiet u l-istituzzjonijiet tal-Istati Membri differenti.

               (2)

               Wieħed mill-elementi ta’ kooperazzjoni tajba skont ir-Regolamenti huwa l-iskambju ta’ informazzjoni bejn l-awtoritajiet u l-istituzzjonijet u l-persuni, li għandu jkun bbażat fuq il-prinċipji tas-servizz pubbliku, l-effiċjenza, l-assistenza attiva, it-twassil rapidu u l-aċċessibbiltà.

               (3)

               Huwa fl-interess kemm tal-istituzzjonijet kif ukoll tal-awtoritajiet, u l-persuni kkonċernati li l-informazzjoni kollha meħtieġa għall-istabbiliment u d-determinazzjoni tad-drittijiet u l-obbligazzjonijiet tal-persuna kkonċernata tiġi provvduta u skambjata mingħajr dewmien.

               (4)

               Il-prinċipju ta’ kooperazzjoni sinċiera, kif ukoll stipulat fl-Artikolu 10 tat-Trattat, jirrikjedi wkoll li l-istituzzjonijiet jagħmlu evalwazzjoni xierqa tal-fatti rilevanti għall-applikazzjoni tar-Regolamenti. Meta jkun hemm dubju dwar il-validità ta’ dokument jew dwar il-korrettezza tal-evidenza ta’ sostenn u meta jkun hemm differenza ta’ fehmiet bejn l-Istati Membri dwar id-determinazzjoni tal-leġiżlazzjoni applikabbli jew liema istituzzjoni għandha tipprovdi l-benefiċċju, huwa fl-interess tal-persuni koperti bir-Regolament KE Nru 883/2004 li l-istituzzjonijiet jew l-awtoritajiet tal-Istati Membri kkonċernati jilħqu ftehim f’perjodu ta’ żmien raġonevoli.

               (5)

               L-Artikoli 5 u 6 tar-Regolament (KE) Nru 987/2009 jipprevedu proċedura ta’ konċiljazzjoni li trid tiġi segwita fil-każijiet li ġejjin.

               (6)

               Dawn id-dispożizzjonijiet jikkonfermaw u jestendu l-ġurisprudenza tal-Qorti tal-Ġustizzja tal-Komunitajiet Ewropej skont ir-Regolament tal-Kunsill (KEE) Nru 1408/71 (3), skont liema ġiet żviluppata proċedura standard għal tilwim bejn l-Istati Membri dwar il-validità ta’ ċertifikati ta’ trasferiment li ġiet ikkonsolidata fid-Deċiżjoni 181 ta’ qabel tal-Kummissjoni Amministrattiva tal-Komunitajiet Ewropej dwar is-Sigurtà Soċjali għal Ħaddiema Migranti (4).

               (7)

               Kemm l-Artikolu 5 kif ukoll l-Artikolu 6 tar-Regolament (KE) Nru 987/2009 jipprevedu l-possibbiltà li jirreferu l-kwistjoni lill-Kummissjoni Amministrattiva fil-każ li ma jkunx jista’ jintlaħaq ftehim bejn l-istituzzjonijiet u l-awtoritajiet ikkonċernati.

               (8)

               L-Artikolu 16 tar-Regolament (KE) Nru 987/2009 jipprevedi li din il-proċedura għandha tiġi segwita wkoll meta jkun hemm differenza ta’ fehmiet bejn l-istituzzjonijiet jew l-awtoritajiet dwar l-applikazzjoni tal-Artikolu 13 tar-Regolament (KE) Nru 883/2004.

               (9)

               L-Artikolu 60 tar-Regolament (KE) Nru 987/2009 fih referenza simili għall-Artikolu 6 ta’ dan ir-Regolament fil-każ ta’ differenza ta’ fehmiet dwar il-leġiżlazzjoni applikabbli bid-dritt ta’ prijorità fil-qasam tal-benefiċċji tal-familja.

               (10)

               Dawn id-dispożizzjonijiet isibu l-bażi tagħhom fl-Artikolu 76(6) tar-Regolament (KE) Nru 883/2004, skont liema fil-każ ta’ diffikultajiet fl-interpretazzjoni jew l-applikazzjoni ta’ dak ir-Regolament, l-istituzzjoni tal-Istat Membru kompetenti jew l-Istat ta’ residenza tikkuntattja l-istituzzjonijiet tal-Istati Membri kkonċernati u skont liema l-kwistjoni tista’ tiġi referuta lill-Kummissjoni Amministrattiva jekk l-ebda soluzzjoni ma tkun tista’ tinstab f’perjodu ta’ żmien raġonevoli.

               (11)

               L-Istati Membri esprimew il-bżonn li jistabbilixxu proċedura standard li trid tiġi segwita qabel ma kwistjoni tkun tista’ tiġi referuta lill-Kummissjoni Amministrattiva u li jiġi definit b’mod iktar preċiż ir-rwol tal-Kummissjoni Amministrattiva fir-rikonċiljazzjoni tal-fehmiet opposti li jħaddnu l-istituzzjonijiet dwar il-leġiżlazzjoni applikabbli.

               (12)

               Diġà ġiet stabbilita proċedura simili f’diversi ftehim bilaterali bejn l-Istati Membri. Ftehim ta’ din ix-xorta serva bħala mudell għal din id-Deċiżjoni.

               (13)

               Hu rakkomandat li, sabiex titħaffef il-proċedura, il-komunikazzjoni bejn il-persuni ta’ kuntatt tal-istituzzjonijiet u l-awtoritajiet issir permezz ta’ mezzi elettroniċi.
               Filwaqt li taġixxi skont il-kundizzjonijiet imniżżla fl-Artikolu 71(2) tar-Regolament (KE) Nru 883/2004,

         IDDEĊIDIET KIF ĠEJ:
   1.   Din id-Deċiżjoni tistabbilixxi r-regoli għall-applikazzjoni ta’ proċedura ta’ djalogu u konċiljazzjoni li tista’ tintuża fil-każijiet li ġejjin:

               (a)

               Każijiet meta jkun hemm dubju dwar il-validità ta’ dokument jew dwar il-korrettezza ta’ evidenza ta’ sostenn li tiddikjara l-pożizzjoni ta’ persuna għall-għan tal-applikazzjoni tar-Regolament (KE) Nru 883/2004 jew tar-Regolament (KE) Nru 987/2009 jew

               (b)

               Każijiet meta jkun hemm differenza fil-fehmiet bejn l-Istati Membri dwar id-determinazzjoni tal-leġiżlazzjoni applikabbli.

         2.   Il-proċedura tad-djalogu u konċiljazzjoni għandha tiġi segwita qabel ma l-kwistjoni tingħadda lill-Kummissjoni Amministrattiva.
   3.   Din id-Deċiżjoni tapplika bla ħsara għall-proċeduri amministrattivi li jridu jiġu segwiti skont il-liġi nazzjonali tal-Istat Membru kkonċernat.
   4.   Fil-każ li l-kwistjoni ssir is-suġġett ta’ appell ġuridiku jew amministrattiv skont il-liġi nazzjonali fl-Istat Membru tal-Istituzzjoni li ħareġ id-dokument fil-kwistjoni, il-proċedura ta’ djalogu u konċiljazzjoni għandha tiġi sospiża.
   5.   L-istituzzjoni jew l-awtorità li tesprimi dubji dwar il-validità ta’ dokument li jinħareġ minn istituzzjoni jew awtorità ta’ Stat Membru ieħor, jew li ma taqbilx mad-determinazzjoni (provviżorja) tal-leġiżlazzjoni applikabbli hija minn issa ’l quddiem imsejħa l-istituzzjoni li qed tagħmel it-talba. L-istituzzjoni tal-Istat Membru l-ieħor minn issa ’l quddiem se tissejjaħ l-istituzzjoni mitluba.

      L-ewwel stadju tal-proċedura ta’ djalogu

               6.

               Fil-każ li jkun hemm waħda mis-sitwazzjonijiet imsemmija taħt l-ewwel punt, l-istituzzjoni li qed tagħmel it-talba għandha tikkuntattja l-istituzzjoni mitluba biex tistaqsi għall-kjarifiki neċessarji tad-deċiżjoni tagħha u, meta jixraq, biex tirtira jew tiddikjara invalidi d-dokument rilevanti, jew biex tirrevedi jew tannulla d-deċiżjoni tagħha.

               7.

               L-istituzzjoni li qed tagħmel it-talba tissostanzja t-talba tagħha, billi tindika li din id-deċiżjoni tapplika u tipprovdi evidenza rilevanti ta’ sostenn li tat lok għat-talba. Għandha tindika min se tkun il-persuna ta’ kuntatt tagħha waqt l-ewwel stadju tal-proċedura tad-djalogu.

               8.

               L-istituzzjoni mitluba għandha tikkonferma li tkun irċeviet it-talba permezz tal-posta elettronika jew faks mingħajr dewmien mhux aktar tard minn għaxart ijiem minn meta tirċievi t-talba. Trid tindika wkoll min se tkun il-persuna ta’ kuntatt tagħha waqt l-ewwel stadju tal-proċedura tad-djalogu.

               9.

               L-istituzzjoni mitluba trid tinforma lill-istituzzjoni li qed tagħmel it-talba dwar ir-riżultat tal-investigazzjoni tagħha kemm jista’ jkun malajr, iżda mhux iktar tard minn tliet xhur wara li tkun irċeviet it-talba.

               10.

               Jekk id-deċiżjoni oriġinali tiġi kkonfermata, annullata u/jew id-dokument huwa rtirat jew iddikjarat invalidu, l-istituzzjoni mitluba għandha tinnotifika lill-istituzzjoni li qed tagħmel it-talba. Hija għandha tinnotifika wkoll il-persuna kkonċernata u, fejn rilevanti, min qed jimpjegaha, b’din id-deċiżjoni u bil-proċeduri skont il-leġiżlazzjoni nazzjonali biex tikkuntesta din id-deċiżjoni.

               11.

               Jekk l-istituzzjoni mitluba ma tkunx tista’ tikkonkludi l-investigazzjoni tagħha fi żmien tliet xhur, minħabba l-kumplessità tal-każ jew minħabba li l-verifika ta’ ċerta dejta teħtieġ l-involviment ta’ istituzzjoni oħra, tista’ testendi l-limitu ta’ żmien b’perjodu massimu ta’ tliet xhur. L-istituzzjoni mitluba għandha tinforma lill-istituzzjoni li qed tagħmel it-talba bl-estensjoni kemm jista’ jkun malajr iżda mill-inqas ġimgħa qabel ma tiskadi l-ewwel skadenza, billi tissostanzja r-raġunijiet għad-dewmien u tipprovdi ż-żmien indikattiv sa meta għandha titlesta l-investigazzjoni.

               12.

               F’ċirkostanzi eċċezzjonali ħafna, l-Istati Membri kkonċernati jistgħu jiftiehmu biex jidderogaw mil-limiti ta’ żmien definiti skont il-punti 9 u 11, sakemm l-estensjoni tkun ġustifikata u proporzjonata fid-dawl ta’ ċirkostanzi individwali u li l-estensjoni hija limitata fiż-żmien.

      It-tieni stadju tal-proċedura ta’ djalogu

               13.

               Jekk l-istituzzjonijiet ma jkunux jistgħu jilħqu ftehim waqt l-ewwel stadju tal-proċedura tad-djalogu, jew jekk l-istituzzjoni mitluba ma kinitx tista’ tkompli l-investigazzjoni tagħha fi żmien sitt xhur wara li tkun irċeviet it-talba, l-istituzzjonijiet għandhom jinnotifikaw l-awtoritajiet kompetenti tagħhom. Kull istituzzjoni għandha tħejji rekord tal-attivitajiet tagħha.

               14.

               L-awtoritajiet kompetenti tal-Istati Membri kkonċernati jistgħu jiddeċiedu li jibdew it-tieni stadju tal-proċedura tad-djalogu jew biex jirreferu l-kwistjoni direttament lill-Kummissjoni Amministrattiva.

               15.

               Jekk l-awtoritajiet kompetenti jibdew it-tieni stadju tal-proċedura tad-djalogu, għandhom jaħtru persuna ta’ kuntatt ċentrali kull wieħed fi żmien ġimagħtejn wara li jkunu ġew innotifikati mill-istituzzjonijiet. Il-persuni ta’ kuntatt mhux neċessarjament ikollhom bżonn kompetenza diretta dwar is-suġġett.

               16.

               Il-persuni ta’ kuntatt għandhom jippruvaw isibu ftehim dwar il-kwistjoni fi żmien sitt ġimgħat wara l-ħatra tagħhom. Kull persuna ta’ kuntatt għandha tħejji rekord tal-attivitajiet tagħha u tinnotifika l-istituzzjonijiet bir-riżultat tat-tieni stadju tal-proċedura tad-djalogu.

      Il-proċedura ta’ konċiljazzjoni

               17.

               Jekk ma jkunx jista’ jintlaħaq ftehim waqt il-proċedura ta’ djalogu, l-awtoritajiet kompetenti jistgħu jressqu l-każ quddiem l-Kummissjoni Amministrattiva. Kull awtorità kompetenti għandha tħejji memorandum għall-Kummissjoni Amministrattiva bil-punti ewlenin ta’ tilwim.

               18.

               Il-Kummissjoni Amministrattiva għandha tfittex li tirrikonċilja l-fehmiet fi żmien sitt xhur mid-data li fiha l-kwistjoni tkun tressqet quddiemha. Tista’ tiddeċiedi li tirreferi l-kwistjoni lill-Bord ta’ Konċiljazzjoni, li jista’ jitwaqqaf skont ir-regoli tal-Kummissjoni Amministrattiva.

      Dispożizzjonijiet finali

               19.

               L-Istati Membri għandhom kull sena jirrapportaw lill-Kummissjoni Amministrattiva d-dejta tagħhom dwar l-għadd ta’ tilwim fejn tapplika l-proċedura ta’ din id-Deċiżjoni, l-Istati Membri involuti, il-kwistjonijiet ewlenin, it-tul tal-proċedura, u r-riżultat tal-proċedura.

               20.

               L-Istati Membri għandhom jipprovdu l-ewwel rapport annwali tagħhom fi żmien tliet xhur wara l-ewwel sena minn meta tibda tapplika din id-deċiżjoni.

               21.

               Fi żmien tliet xhur wara li jkunu wasslu l-ewwel rapporti annwali, il-Kummissjoni Amministrattiva għandha tevalwa l-esperjenzi tal-Istati Membri mal-applikazzjoni ta’ din id-deċiżjoni, filwaqt li tqis ir-rapporti tal-Istati Membri. Il-Kummissjoni Amministrattiva għandha, wara l-ewwel sena, tiddeċiedi jekk ir-rappurtaġġ għandux ikompli fuq bażi annwali jew le.

               22.

               Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Għandha tibda tapplika mid-data tad-dħul fis-seħħ tar-Regolament (KE) Nru 987/2009.

            Il-President tal-Kummissjoni Amministrattiva

         Gabriela PIKOROVÁ

      (1)  ĠU L 166, 30.4.2004, p. 1.

      (2)  ĠU L 284, 30.10.2009, p. 1.

      (3)  ĠU L 149, 5.7.1971, p. 2.

      (4)  ĠU L 329, 14.12.2001, p. 73.


title: Deċiżjoni tal-Kummissjoni tad- 9 ta’ Awwissu 2011 dwar il-ħatra tal-membri tal-Kumitat għall-Prodotti Mediċinali Orfni  Test b’relevanza għaż-ŻEE

text:
               10.8.2011

               MT

               Il-Ġurnal Uffiċjali tal-Unjoni Ewropea

               C 234/4

         DEĊIŻJONI TAL-KUMMISSJONI
   tad-9 ta’ Awwissu 2011
   dwar il-ħatra tal-membri tal-Kumitat għall-Prodotti Mediċinali Orfni
   (Test b’relevanza għaż-ŻEE)
   2011/C 234/06
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 141/2000 tal-Parlament Ewropew u tal-Kunsill tas-16 ta’ Diċembru 1999 dwar il-prodotti mediċinali orfni (1), u b’mod partikolari l-Artikolu 4(3) tiegħu,
   Wara li kkunsidrat ir-rakkomandazzjoni tal-Aġenzija Ewropea għall-Mediċini tal-25 ta’ Mejju 2011,
   Billi:

               (1)

               Il-mandat ta' żewġ membri tal-Kumitat għall-Prodotti Mediċinali Orfni li nħatru mill-Kummissjoni fuq rakkomandazzjoni mill-Aġenzija Ewropea għall-Mediċini skada f'Lulju 2011.

               (2)

               L-Aġenzija Ewropea għall-Mediċini rrakkomandat li dawn il-persuni jinħatru mill-ġdid.

               (3)

               Il-membri tal-Kumitat għandhom jinħatru għal perjodu ta’ tliet snin li jibdew fl-1 ta’ Settembru 2011.

         IDDEĊIDIET KIF ĠEJ:
   Artikolu waħdieni
   Fuq ir-rakkomandazzjoni tal-Aġenzija Ewropea għall-Mediċini, il-persuni li ġejjin huma b'dan maħtura bħala membri mill-ġdid tal-Kumitat għall-Prodotti Mediċinali Orfni għal mandat ta’ tliet snin, mill-1 ta’ Settembru 2011:

               Prof. János BORVENDÉG

               Prof. Bruno SEPODES

      Magħmul fi Brussell, id-9 ta’ Awwissu 2011.

            Għall-Kummissjoni

         John DALLI

            Membru tal-Kummissjoni

      (1)  ĠU L 18, 22.1.2000, p. 1.


title: Id-Deċiżjoni tal-Kunsill tal-21 ta' Diċembru 1988 dwar il-konklużjoni tal-Ftehim fil-forma ta' Skambju ta' l-Ittri bejn il-Komunità Ekonomika Ewropea u r-Repubblika Demokratika tal-Poplu tal-Alġerija dwar l-importazzjoni għal ġol-Komunità ta' insalati tal-frott preservat li joriġinaw fl-Alġerija

text:
Avviż Legali Importanti

|

31988D0647

Official Journal L 358 , 27/12/1988 P. 0016 - 0018

		Id-Deċiżjoni tal-Kunsilltal-21 ta' Diċembru 1988dwar il-konklużjoni tal-Ftehim fil-forma ta' Skambju ta' l-Ittri bejn il-Komunità Ekonomika Ewropea u r-Repubblika Demokratika tal-Poplu tal-Alġerija dwar l-importazzjoni għal ġol-Komunità ta' insalati tal-frott preservat li joriġinaw fl-Alġerija(88/647/KEE)IL-KUNSILL TAL-KOMUNITAJIET EWROPEJ,Wara li kunsidra t-Trattat li jistabbilixxi l-Komunità Ekonomika Ewropea, u b'mod partikolari Artikolu 113 tiegħu,Wara li kunsidra r-rakkomandazzjoni mill-Kummissjoni,Billi l-Ftehim ta' Kooperazzjoni bejn il-Komunità Ekonomika Ewropea u r-Repubblika Demokratika tal-Poplu tal-Alġerija [1] ġie iffirmat fis-26 ta' April 1976 u daħal fis-seħħ fl-1 ta' Novembru 1978;Billi l-Ftehim fil-forma ta’ Skambju ta’ l-Ittri bejn il-Komunità Ewropea Ekonomika u r-Rebubblika Demokratika tal-Poplu tal-Alġerija dwar l-importazzjoni għal ġol-Komunità ta’ insalati tal-frott preservat li joriġinaw fl-Alġerija għandu jiġi approvat,IDDEĊIDIET DAN LI GEJ:Artikolu 1Il-Ftehim fil-forma ta’ Skambju ta’ l-Ittri bejn il-Komunità Ekonomika Ewropea u r-Rebubblika Demokratika tal-Poplu ta’ l-Alġerija dwar l-importazzjoni għal ġol-Komunità ta’ insalati tal-frott preservat li joriġinaw fl-Alġerija hu b’dan approvat f’ isem il-Komunità.It-test tal-Ftehim huwa mehmuż ma’ din id-Deċiżjoni.Artikolu 2Il-President tal-Kunsill huwa b’dan awtoriżżat illi jaħtar il-persuna li jkollha s-setgħa li tiffirma l-Ftehim sabiex torbot lill-Komunità.Artikolu 3Din id-Deċiżjoni għandha tidħol fis-seħħ fil-jum ta’ wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fi Brussel, fil-21 ta’ Diċembru 1988.Għall-KunsillIl-PresidentV. Papandreou[1] ĠU L 263, tas-27.9.1978, p. 2.--------------------------------------------------


title: Deċiżjoni ta’ Implimentazzjoni tal-Kummissjoni tal- 11 ta’ Lulju 2012 dwar il-finanzjament tal-programm ta’ ħidma għall-2012 dwar għodod tal-IT fil-qasam tas-sikurezza tal-ikel, is-saħħa tal-annimali, it-trattament xieraq tal-annimali u s-saħħa tal-pjanti

text:
               12.7.2012

               MT

               Il-Ġurnal Uffiċjali tal-Unjoni Ewropea

               C 204/3

         DEĊIŻJONI TA’ IMPLIMENTAZZJONI TAL-KUMMISSJONI
   tal-11 ta’ Lulju 2012
   dwar il-finanzjament tal-programm ta’ ħidma għall-2012 dwar għodod tal-IT fil-qasam tas-sikurezza tal-ikel, is-saħħa tal-annimali, it-trattament xieraq tal-annimali u s-saħħa tal-pjanti
   2012/C 204/03
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (1) (minn hawn ’il quddiem ir-“Regolament Finanzjarju”), u b'mod partikolari l-Artikolu 75 tiegħu,
   Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (2), u b'mod partikolari l-Artikolu 66(1)(c) u (66)(2) tiegħu,
   Wara li kkunsidrat id-Deċiżjoni tal-Kunsill 2009/470/KE tal-25 ta’ Mejju 2009 dwar in-nefqa fil-kamp veterinarju (3), u partikolarment l-Artikoli 35(2) u 36(2) tagħha,
   Billi:

               (1)

               Skont l-Artikolu 75 tar-Regolament Finanzjarju u l-Artikolu 90(1) tar-Regoli ta' Implimentazzjoni, l-impenn ta’ nfiq mill-baġit tal-Unjoni għandu jsegwi deċiżjoni ta' finanzjament li tistabbilixxi l-elementi essenzjali tal-azzjoni li tinvolvi n-nefqa u għandu jiġi adottat mill-istituzzjoni jew l-awtoritajiet li lilhom ikunu ġew delegati s-setgħat mill-istituzzjoni.

               (2)

               Ir-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (4) (minn hawn 'il quddiem ir-“Regoli ta' Implimentazzjoni”), jidentifika l-livell ta’ detall li huwa kkunsidrat li hu biżżejjed biex jiġi deskritt il-qafas ta’ deċiżjoni ta’ finanzjament.

               (3)

               Skont l-Artikolu 53d tar-Regolament Finanzjarju, inkisbet evidenza li l-organizzazzjonijiet internazzjonali li għandhom jiġu fdati mill-Kummissjoni bl-implimentazzjoni tal-fondi tal-Unjoni b'ġestjoni konġunta, japplikaw standards li joffru garanziji ekwivalenti għal standards aċċettati internazzjonalment fil-proċeduri tagħhom ta' kontabbiltà, ta’ awditjar, ta’ kontroll intern u ta’ akkwist.

               (4)

               Il-Paragrafu 1 tal-Artikolu 50 tar-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabilixxi l-prinċipji ġenerali u l-ħtiġijiet tal-liġi dwar l-ikel, li jistabilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (5) jistabbilixxi sistema ta’ twissija bikrija, li tinnotifika riskju dirett jew indirett għas-saħħa tal-bniedem li jirriżulta minn ikel jew għalf bħala netwerk u jistabbilixxi li l-Kummissjoni timmaniġġja n-netwerk.

               (5)

               Il-Paragrafu 20 tar-Regolament (KE) Nru 1924/2006 tal-Parlament Ewropew u tal-Kunsill tal-20 ta’ Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel (6) jobbliga lill-Kummissjoni li tistabbilixxi u żżomm reġistru bl-indikazzjonijiet dwar in-nutrizzjoni u s-saħħa li jingħataw fuq l-ikel.

               (6)

               L-Artikolu 28 tar-Regolament (KE) Nru 1829/2003 tal-Parlament Ewropew u tal-Kunsill tat-22 ta’ Settembru 2003 dwar ikel u għalf modifikat ġenetikament (7) jobbliga lill-Kummissjoni tistabbilixxi u żżomm Reġistru ta' ikel u għalf ġenetikament modifikat li jkun aċċessibbli għall-pubbliku,.

               (7)

               L-Artikolu 25 tar-Regolament (KE) Nru 1334/2008 tal-Parlament Ewropew u tal-Kunsill tas-16 ta’ Diċembru 2008 dwar aromatizzanti u ċerti ingredjenti tal-ikel bi proprjetajiet aromatizzanti għall-użu fl-ikel u fuq l-ikel u li jemenda r-Regolament tal-Kunsill (KEE) Nru 1601/91, ir-Regolamenti (KE) Nru 2232/96 u (KE) Nru 110/2008 u d-Direttiva 2000/13/KE (8) jindika li l-Unjoni għandha tistabbilixxi lista ta’ sustanzi aromatizzanti.

               (8)

               Il-Paragrafu 2 tal-Artikolu 31 tad-Direttiva 2001/18/KE tal-Parlament Ewropew u tal-Kunsill tat-12 ta’ Marzu 2001 dwar ir-rilaxx intenzjonat fl-ambjent ta’ organiżmi modifikati ġenetikament u li tħassar id-Direttiva tal-Kunsill 90/220/KEE (9) jobbliga lill-Kummissjoni li tistabbilixxi reġistru wieħed jew diversi reġistri sabiex tniżżel l-informazzjoni dwar il-modifikazzjonijiet ġenetiċi fl-OĠM (organiżmi ġenetikament modifikati) li tista’ tintuża biex jinstabu u jiġu identifikati prodotti partikolari li jkun fihom OĠM, sabiex jiġu ffaċilitati l-kontroll u l-ispezzjoni ta’ wara l-kummerċjalizzazzjoni.

               (9)

               L-Artikoli 4 sa 8 tar-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (10) jirrikjedu li jitwaqqaf u jinżamm netwerk bejn l-Istati Membri tal-UE u l-Kummissjoni Ewropea għall-iskambju rapidu tad-dejta biex l-informazzjoni kunfidenzjali tiġi trattata b’mod sikur.

               (10)

               Il-Paragrafu 1(i) tal-Artikolu 2 u l-Paragrafu 6 tal-Artikolu 21 tad-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (11) jipprevedu t-twaqqif ta’ netwerk għan-notifikazzjoni ta’ okkorrenzi ġodda ta’ organiżmi ta’ ħsara, għar-rakkomandazzjonijiet biex jitfasslu linji gwida għall-ispetturi nazzjonali biex dawn jimxu magħhom meta jkunu qed iwettqu spezzjonijiet fitosanitarji fuq l-importazzjonijiet u programmi maħsuba biex jespandu l-għarfien tal-ispetturi nazzjonali.

               (11)

               L-Artikolu 10 tad-Direttiva tal-Kunsill 69/464/EEC tat-8 ta’ Diċembru 1969, dwar il-kontroll tal-marda tal-ġlata fil-patata (12), l-Artikoli 1 (a) u 2 tad-Direttiva tal-Kunsill 93/85/KE tal-4 ta’ Ottubru 1993, dwar il-kontroll tat-tħassir forma ta’ ċirku fil-patata (13), l-Artikoli 1 (a) u 2 tad-Direttiva tal-Kunsill 98/57/KEE tal-20 ta’ Lulju 1998, dwar il-kontroll tar-Ralstonia solanacearum (Smith) Yabuuchi et al (14). u l-Artikoli 1, 4 u 8 tad-Direttiva tal-Kunsill 2007/33/KE tal-11 ta’ Ġunju 2007, dwar il-kontroll tan-nematodi taċ-ċisti fil-patata u li tħassar id-Direttiva 69/465/KEE (15) jistabbilixxu r-rekwiżiti għall-kontroll tal-marda tal-ġlata fil-patata, it-tħassir forma ta’ ċirku, it-tħassir kannella tal-patata u n-nematodi taċ-ċisti fil-patata rispettivament, liem mard huwa kollu mard importanti ħafna fl-għelejjel tal-patata. Dawn jistabbilixxu, b’mod partikolari, rekwiżiti stretti għall-eżekuzzjoni ta’ stħarriġ regolari għall-monitoraġġ tal-preżenza tal-organiżmi ta’ ħsara msemmija hawn fuq, kif ukoll obbligi biex jiġu kkomunikati r-riżultati tagħhom lill-Kummissjoni.

               (12)

               Il-Paragrafu 1 (a) tal-Artikolu 76 tar-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009, dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (16) jipprevedi l-finanzjament tal-iżvilupp ta’ bażi ta’ dejta għall-ġbir u l-ħażna tal-informazzjoni kollha relatata mal-prodotti ta’ protezzjoni tal-pjanti.

               (13)

               L-Artikolu 5e tad-Direttiva tal-Kunsill 68/193/KEE tad-9 ta’ April 1968, dwar il-marketing ta’ materjal għall-propagazzjoni veġetattiva tad-dielja (17) jistipula li l-Kummissjoni għandha tippubblika katalgu komuni tal-varjetajiet li jaqgħu fil-kamp ta’ applikazzjoni tad-Direttiva.

               (14)

               Il-Paragrafu 6 tal-Artikolu 7 tad-Direttiva tal-Kunsill 2008/90/KE (18) tad-29 ta’ Settembru 2008, dwar il-kummerċjalizzazzjoni tal-materjal tal-propagazzjoni tal-pjanti tal-frott u tal-pjanti tal-frott maħsuba għall-produzzjoni tal-frott jistipula li jista’ jiġi deċiż li jista’ jiġi stabbilit u ppubblikat katalgu komuni tal-varjetajiet.

               (15)

               Il-Paragrafu 1 tal-Artikolu 11 tad-Direttiva tal-Kunsill 1999/105/KE tat-22 ta’ Diċembru 1999, dwar il-marketing ta’ materjali riproduttivi tal-foresti, jistipula li l-Kummissjoni tista’ tippubblika “Lista tal-Komunità ta’ Materjal Bażiku Approvat għall-Produzzjoni ta’ Materjal Riproduttiv tal-Foresti”.

               (16)

               Il-Paragrafu 1 tal-Artikolu 17 tad-Direttiva tal-Kunsill 2002/53/KE tat-13 ta’ Ġunju 2002, dwar il-varjetajiet komuni ta’ katalgi ta’ speċi ta’ pjanti agrikoli (19) u l-paragrafu 1 tal-Artikolu 17 tad-Direttiva 2002/55/KE dwar il-marketing ta’ żrieragħ tal-ħxejjex (20) jistipulaw li l-Kummissjoni tippubblika Katalgi Komuni tal-varjetajiet tal-ispeċijiet tal-pjanti agrikoli u tal-ispeċijiet tal-ħxejjex rispettivament.

               (17)

               Il-Paragrafu 36 tal-Artikolu 1 a) tar-Regolament (KE) Nru 396/2005 tal-Parlament Ewropew u tal-Kunsill tat-23 ta’ Frar 2005 dwar livelli massimi ta' residwu ta' pestiċidi fi jew fuq ikel u għalf li joriġina minn pjanti u annimali u jemenda d-Direttiva tal-Kunsill 91/414/KEE (21) jipprevedi l-istabbiliment ta' bażi ta’ dejta kkonsolidata għal-leġiżlazzjoni tal-Unjoni dwar il-livelli massimi tar-residwi tal-pestiċidi u biex tali informazzjoni tkun aċċessibbli għall-pubbliku.

               (18)

               L-Artikolu 8 tad-Direttiva 96/23/KE tad-29 ta’ April 1996 dwar miżuri għall-monitoraġġ ta’ ċerti sustanzi u residwi tagħhom f’annimali ħajjin u prodotti tal-annimali u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE (22) jipprevedi l-pjanijiet ta’ monitoraġġ f’bażi ta’ dejta.

               (19)

               Il-Paragrafu 4 tal-Artikolu 6 tar-Regolament (KE) Nru 999/2001 tal-Parlament Ewropew u tal-Kunsill tat-22 ta’ Mejju 2001 li jistabblixxi regoli għall-prevenzjoni, kontroll u eradikazzjoni ta' ċertu enċefalopatija sponġiformi li tinxtered (23) jipprevedi bażi ta' dejta marbuta mas-sorveljanza epidemjoloġika tal-enċefalopatiji sponġiformi tal-bovini.

               (20)

               L-Artikolu 10 tar-Regolament (KE) Nru 1333/2008, tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (24) jirrikjedi li jitħaddmu u jinżammu bażijiet ta’ dejta marbutin mal-proċedura ta’ awtorizzazzjoni komuni għall-addittivi tal-ikel.

               (21)

               Il-Paragrafu 1 tal-Artikolu 35 tad-Deċiżjoni 2009/470/KE jipprevedi l-għajnuna finanzjarja tal-Unjoni għall-introduzzjoni ta' sistemi sabiex jiġu identifikati l-annimali u jiġi notifikat il-mard. Għandha tingħata kontribuzzjoni finanzjarja tal-Unjoni għall-ġestjoni u t-titjib tas-Sistema ta' Notifika tal-Mard tal-Annimali (ADNS), skont id-Deċiżjoni tal-Kummissjoni 2005/176/KE tal-1 ta’ Marzu 2005 li twaqqaf l-għamla kkodifikata u l-kodiċi għan-notifika tal-mard tal-annimali skont id-Direttiva tal-Kunsill 82/894/KEE (25).

               (22)

               L-Artikolu 36 tad-Deċiżjoni 2009/470/KE jipprevedi kontribuzzjoni finanzjarja tal-Unjoni għal ċerti sistemi kompjuterizzati użati fil-kummerċ u l-importazzjonijiet fl-Unjoni.

               (23)

               Huwa meħtieġ li jibqgħu jingħataw il-kontribuzzjonijiet finanzjarji għall-ospitar, il-ġestjoni u l-manutenzjoni tas-sistema veterinarja integrata u kompjuterizzata TRACES (Trade Control and Expert System) introdotta bid-Deċiżjoni tal-Kummissjoni 2003/24/KE tat-30 ta' Diċembru 2002 li tirrigwarda l-iżvilupp ta’ sistema veterinarja integrata u kompjuterizzata (26).

               (24)

               Skont l-Artikolu 27 tad-Deċiżjoni 2009/470/KE, l-Istati Membri għandhom jintroduċu applikazzjonijiet għall-programmi ta’ eradikazzjoni/sorveljanza, ir-rapporti u d-dikjarazzjonijiet tal-ispejjeż relatati mal-programmi approvati; l-iżvilupp ta’ sistema onlajn biex jitressqu l-applikazzjonijiet, ir-rapporti u d-dikjarazzjonijiet jista’ jiffaċilita t-trattament tal-informazzjoni.

               (25)

               Sabiex tiġi żgurata l-koordinazzjoni tagħhom, u implimentazzjoni effiċjenti tal-Pjan tal-IT tad-Direttorat Ġenerali għas-Saħħa u l-Konsumaturi, din id-deċiżjoni unika għandha tapprova il-programm ta’ ħidma tal-2012 għal dawk l-azzjonijiet, kif ukoll il-finanzjament neċessarju tagħhom.

               (26)

               Din id-deċiżjoni hija wkoll deċiżjoni ta’ finanzjament għan-nefqa fil-kuntest tal-ġestjoni ċentralizzata jew konġunta indiretta debitabbli lill-baġit tal-Unjoni.

               (27)

               Id-deċiżjoni ta' finanzjament attwali tista' tkopri wkoll il-ħlas tal-imgħax li għandu jsir għal pagament li jsir tard fuq il-bażi tal-Artikolu 83 tar-Regolament Finanzjarju u 106(5) tar-Regoli ta’ Implimentazzjoni.

               (28)

               Il-miżuri previsti f’din id-Deċiżjoni huma skont l-opinjoni tal-Kumitat Permanenti dwar il-Katina tal-Ikel u s-Saħħa tal-Annimali,

         IDDEĊIDIET KIF ĠEJ:
   Artikolu 1
   Il-programm ta’ ħidma tal-2012 li jirrigwarda azzjonijiet relatati mal-ħolqien u l-manutenzjoni tal-għodod tal-IT fil-qasam tas-sikurezza tal-ikel, is-saħħa tal-annimali, it-trattament xieraq tal-annimali u s-saħħa tal-pjanti (il-“programm ta’ ħidma”), kif stabbilit fl-Anness, huwa hawnhekk adottat. L-adozzjoni tiegħu jikkostitwixxi deċiżjoni ta’ finanzjament skont it-tifsira tal-Artikolu 75 tar-Regolament Finanzjarju.
   Artikolu 2
   Il-kontribuzzjoni massima awtorizzata b’din id-Deċiżjoni għall-implimentazzjoni tal-programm ta’ ħidma hija ta’ EUR 6 856 000, li għandha tiġi finanzjata mil-linji baġitarji tal-Baġit Ġenerali tal-Unjoni Ewropea għall-2012 li ġejjin:

               (a)

               il-linja baġitarja Nru 17 04 02 01: EUR 4 989 000

               (b)

               il-linja baġitarja Nru 17 04 04 01: EUR 1 180 000

               (c)

               il-linja baġitarja Nru 17 04 07 01: EUR 687 000

         Dawn l-approprjazzjonijiet jistgħu jkopru wkoll l-imgħax dovut għal ħlas tard.
   Artikolu 3
   L-implimentazzjoni baġitarja ta' kompiti relatati mal-azzjoni fil-punt 2 fl-Anness ,tista' tiġi fdata f'idejn l-OIE, li tapplika standards li joffru garanziji ekwivalenti għal standards aċċettati internazzjonalment fil-proċeduri ta' kontabbiltà, ta' verifika, ta' kontrolli interni u ta' akkwisti.
   Artikolu 4
   Bidliet kumulattivi tal-allokazzjonijiet għall-azzjonijiet speċifiċi koperti mill-programm ta' ħidma li ma jaqbżux l-10 % tal-kontribuzzjoni massima awtorizzata bl-Artikolu 2 ta' din id-Deċiżjoni, ma jitqisux bħala sostanzjali fit-tifsira tal-Artikolu 90(4) tar-Regolament (KE, Euratom) Nru 2342/2002, sakemm dawn ma jaffettwawx b'mod sinifikanti n-natura u l-għan tal-programm ta' ħidma.
   L-uffiċjal awtorizzanti jista' jadotta tali bidliet skont il-prinċipji ta' ġestjoni finanzjarja soda u dawk tal-proporzjonalità.

      Magħmul fi Brussell, il-11 ta’ Lulju 2012.

            Għall-Kummissjoni

         John DALLI

            Membru tal-Kummissjoni

      (1)  ĠU L 248, 16.9.2002, p. 1.

      (2)  ĠU L 165, 30.4.2004, p. 1.

      (3)  ĠU L 155, 18.6.2009, p. 30.

      (4)  ĠU L 157, 10.6.1992, p. 10.

      (5)  ĠU L 31, 1.2.2002, p. 1.

      (6)  ĠU L 404, 30.12.2006, p. 9.

      (7)  ĠU L 268, 18.10.2003, p. 1.

      (8)  ĠU L 354, 31.12.2008, p. 34.

      (9)  ĠU L 106, 17.4.2001, p. 1.

      (10)  ĠU L 43, 14.2.1997, p. 1.

      (11)  ĠU L 169, 10.7.2000, p. 1.

      (12)  ĠU L 323, 24.12.1969, p. 1.

      (13)  ĠU L 259, 18.10.1993, p. 1.

      (14)  ĠU L 235, 21.8.1998, p. 1.

      (15)  ĠU L 156, 16.6.2007, p. 12.

      (16)  ĠU L 309, 24.11.2009, p. 1.

      (17)  ĠU L 93, 17.4.1968, p. 15.

      (18)  ĠU L 267, 8.10.2008, p 8.

      (19)  ĠU L 193, 20.7.2002, p. 1.

      (20)  ĠU L 193, 20.7.2002, p. 33.

      (21)  ĠU L 70, 16.3.2005, p. 1.

      (22)  ĠU L 125, 23.5.1996, p. 10.

      (23)  ĠU L 147, 31.5.2001, p. 1.

      (24)  ĠU L 354, 31.12.2008, p. 16.

      (25)  ĠU L 59, 5.3.2005, p 40.

      (26)  ĠU L 8, 14.1.2003, p. 44.

      ANNESS

         Programm ta’ Ħidma għall-2012 dwar għodod tat-Teknoloġija tal-Informatika fil-qasam tas-sikurezza tal-ikel, is-saħħa tal-annimali, it-trattament xieraq tal-annimali u s-saħħa tal-pjanti

      1.   INTRODUZZJONI

      Dan il-programm ta’ ħidma jinkludi miżuri ta’ implimentazzjoni għas-sena 2012. Fuq il-bażi tal-għanijiet mogħtija, it-tqassim tal-baġit u l-azzjonijiet prinċipali huma dawn li ġejjin:

                  —

                  għal għotja waħda (EUR 455 000) u akkwisti (implimentati f’ġestjoni diretta ċentralizzata) EUR 6 401 000.

            2.   L-AZZJONI IMPLIMENTATA F’ĠESTJONI KONĠUNTA PERMEZZ TA’ FTEHIM MAL-OIE

      KONTRIBUZZJONI GĦALL-IŻVILUPP U L-IMPLIMENTAZZJONI TA’ SISTEMA TA’ INFORMAZZJONI DWAR IL-MARD TAL-ANNIMALI (ADIS)

         Il-Bażi legali

      L-Artikolu 35(2) tad-Deċiżjoni tal-Kunsill 2009/470/KE

         Il-Linja baġitarja

      17 04 02 01

         L-Ammont stmat

      Bejn EUR 380 000 u EUR 455 000
      Il-kontribuzzjoni għandha tkun koperta minn ftehim bil-miktub dwar il-kontribuzzjoni mal-OIE.

         L-Entità ta' implimentazzjoni

      L-Organizzazzjoni Dinjija għas-Saħħa tal-Annimali (OIE) hija organizzazzjoni intergovernattiva responsabbli għat-titjib tas-saħħa tal-annimali madwar id-dinja. Sabiex jittejjeb l-istatus tas-saħħa tal-annimali madwar id-dinja u għaldaqstant jitbaxxa r-riskju ta' mard tal-annimali fl-UE, huwa importanti li l-approċċ tal-UE għas-saħħa u t-trattament xieraq tal-annimali jiġi kondiviż mal-pajjiżi membri kollha tal-OIE u li l-UE tappoġġja b’mod attiv konferenzi u seminars ta' taħriġ organizzati mill-OIE, sabiex tiġi promossa l-politika dwar is-saħħa u t-trattament xieraq tal-annimali tal-Unjoni f’din l-okkażjoni.
      Fis-7 ta' Ġunju 2010, il-Kummissjoni u l-OIE ffirmaw Ftehim Qafas (FQ) għal żmien twil li jistipula l-arranġamenti amministrattivi u finanzjarji għall-kooperazzjoni tagħhom (mehmuż hawnhekk), fejn il-“Ftehim dwar Kontribuzzjoni tal-Unjoni Ewropea ma’ Organizzazzjoni Internazzjonali” (il-“Ftehim ta' Kontribuzzjoni Standard” jew “FKS”) japplika għal programmi u azzjonijiet globali, reġjonali jew nazzjonali amministrati mill-OIE u ffinanzjati jew ikkofinanzjati mill-Unjoni Ewropea.
      Kienet diġà saret valutazzjoni bir-reqqa u sħiħa tal-OIE permezz ta' “valutazzjoni b’erba' pilastri” li stabbilixxiet li fil-proċeduri ta' kontabbiltà, ta’ verifika, tal-kontroll u tal-akkwisti tagħha, l-OIE applikat standards li joffru garanziji ekwivalenti għall-istandards aċċettati internazzjonalment.

         L-Għan ġenerali u l-mira tal-azzjoni

      Ladarba tiġi fi tmiemha u tiġi vvalidata l-fażi bi prova tal-ADIS fl-2012, l-ewwel verżjoni tal-ADIS se tkun żviluppata biex tintuża f’kundizzjonijiet bħal dawk attwali.
      3.   AKKWIST

      3.1.   Proġetti tal-IT li jappoġġjaw il-funzjonament tas-sistema ta’ twissija bikrija għall-ikel u l-għalf (RASFF), ir-reġistru tal-addittivi tal-ikel, il-materjali li jiġu f’kuntatt mal-ikel, l-oġm, l-ikel il-ġdid, l-aromatizzanti u d-dikjarazzjonijiet dwar in-nutrizzjoni u s-saħħa

      L-azzjoni li għandha tiġi ffinanzjata minn dan il-baġit hija mmirata lejn l-implimentazzjoni u l-manutenzjoni tal-applikazzjoni tal-IT ta’ Sistema Ġenerika ta’ Twissija Bikrija (SĠTB), li kienet lesta għall-użu fl-2011, biex tintuża mill-aħħar verżjoni tas-Sistema Rapida ta’ Twissija Bikrija għall-Ikel u l-Għalf, li wkoll bdiet tintuża fl-2011. L-użu tal-istess pjattaforma tal-IT minn diversi sistemi ta’ twissija mmexxija mill-Kummissjoni, jiffaċilita l-iskambju tal-informazzjoni bejn dawn is-sistemi, u jtejjeb il-maniġabbiltà minn angolu informatiku.
      Sabiex wieħed ikollu opinjoni infurmata dwar is-sustanzi li mhumiex awtorizzati u jappoġġja l-RASFF, huwa neċessarju li jinżammu reġistri bis-sustanzi awtorizzati (addittivi, materjali li jiġu f’kuntatt mal-ikel, ikel ġdid, ikel u għalf ġenetikament modifikati, OĠM, aromatizzanti …).
      Azzjonijiet previsti:

                  —

                  kontribuzzjoni għall-iżvilupp u l-manutenzjoni tal-RASFF: EUR 200 000;

                  —

                  żvilupp addizzjonali biex tittejjeb il-prestazzjoni tal-applikazzjoni fis-setturi tal-RASFF, inklużi speċifikazzjonijiet għal-links tas-sistemi esterni: EUR 308 000;

                  —

                  reġistru tal-Materjali li jiġu f'Kuntatt mal-Ikel (sustanzi għall-użu f'materjali u oġġetti attivi u intelliġenti; proċessi ta’ riċiklaġġ) awtorizzati, Ikel Ġdid, ikel u għalf ġenetikament modifikati, OĠM, Addittivi tal-Ikel, Aromatizzanti: EUR 200 000;

                  —

                  Żvilupp ta’ verżjoni ġdida tar-reġistru għall-Ikel Ġdid (ibbażata fuq softwer eżistenti): EUR 100 000;

                  —

                  L-istabbiliment ta’ reġistru tal-Unjoni għal dikjarazzjonijiet dwar in-nutrizzjoni u s-saħħa: EUR 82 000;

                  —

                  kontribuzzjoni għat-titjib tas-sigurtà tas-sistemi tal-IT, tat-tim ta’ appoġġ ċentrali, tal-ospitar ċentrali u t-tagħmir ċentrali tal-IT, li huma neċessarji biex jitħaddmu u jiġu kkontrollati l-applikazzjonijiet li huma aċċessibbli għall-pubbliku: EUR 390 000.

         Il-Bażi legali

      L-Artikolu 50(1) tar-Regolament (KE) Nru 178/2002,
      l-Artikolu 19(1) tar-Regolament (KE) Nru 1829/2003,
      l-Artikolu 28 tar-Regolament (KE) Nru 1924/2006,
      l-Artikolu 25 tar-Regolament (KE) Nru 1334/2008,
      l-Artikolu 31 tad-Direttiva 2001/18/KE,
      l-Artikoli 4 sa 8 tar-Regolament (KE) Nru 258/97.

         Il-Linja baġitarja

      17 04 02 01 – Ammont: EUR 1 280 000.

         In-Numru indikattiv u t-tipi ta’ kuntratti previsti

      Il-kuntratti speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew SANCO/2010/A4/001.
      In-numru indikattiv ta’ kuntratti speċifiċi huwa tlettax.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratti għandhom ikunu ffirmati sa tmiem l-ewwel semestru tal-2012

         Implimentazzjoni

      Maniġment dirett

         Kuntratt speċifiku

      Il-kuntratti speċifiċi dwar il-Kuntratti ta’ qafas eżistenti mogħtija minn DIGIT skont is-Sejħa għall-offerti ESP-DESIS II u/jew il-Kuntratt ta’ Qafas SANCO/2010/A4/001.
      3.2.   Proġetti tal-IT li jappoġġjaw l-implimentazzjoni tal-miżuri tas-saħħa tal-pjanti, EUROPHYT

      EUROPHYT hija applikazzjoni ibbażata fuq il-web għall-Istati Membri, biex dawn jinnotifikaw interċezzjonijiet ta' kunsinni li ma jkunux konformi mar-rekwiżiti għas-saħħa tal-pjanti. Waqt laqgħa mar-rappreżentanti kollha tal-Istati Membri għall-Europhyt, ġie adottat pjan għat-tiġdid tal-interface. Is-sistema EUROPHYT tuża riżorsi ċentrali u riżorsi mill-applikazzjoni GRAS, li jeħtieġ li jiġu mogħtija u jibqgħu disponibbli. Il-bażi ta’ dejta tar-rekwiżiti tal-importazzjoni tal-Pjanti fir-rigward tas-Saħħa qed tinbena u se tkun lesta qabel tmiem is-sena.
      L-azzjonijiet li għandhom jiġu ffinanzjati minn dan il-baġit huma:

                  —

                  L-iżvilupp ta’ lista tal-Komunità dwar il-Materjal Riproduttiv tal-Foresti EUR 100 000;

                  —

                  L-iżvilupp u l-ospitar ta’ bażi ta’ dejta tar-rekwiżiti tal-importazzjoni tal-pjanti fir-rigward tas-saħħa: EUR 100 000;

                  —

                  Ir-reġistrazzjoni ta’ applikazzjonijiet ta’ prodotti għall-protezzjoni tal-pjanti: EUR 100 000;

                  —

                  L-iżvilupp ta’ reġistrazzjoni tal-kunsinni bil-baħar kollha tal-pjanti EUR 200 000;

                  —

                  L-eżekuzzjoni ta’ ġabra ta’ dejta biex jiġi mmonitorjat il-materjal bażiku approvat tal-lista tal-Komunità: EUR 25 000;

                  —

                  Il-manutenzjoni evoluttiva tal-applikazzjoni eżistenti EUROPHYT: EUR 100 000;

                  —

                  L-iżvilupp għat-titjib tal-interface tal-utenti tal-applikazzjoni EUROPHYT: EUR 150 000;

                  —

                  L-ospitar tal-applikazzjoni EUROPHYT EUR 50 000;

                  —

                  L-eżekuzzjoni ta’ ġbir ta’ dejta b’rabta mas-sorveljanza ta' okkorrenzi ta’ organiżmi ta' dannu u n-notifikazzjoni tagħhom, fuq bażi tad-Direttiva tal-Kunsill 2000/29/KE u d-Direttivi 93/85/KEE, 98/57/KE, 2007/33/KE: EUR 60 000;

                  —

                  Il-kontribuzzjoni lit-tim ta’ appoġġ ċentrali tal-IT, l-ospitar ċentrali, it-tagħmir ċentrali tal-IT: EUR 60 000;

                  —

                  Il-kontribuzzjoni lit-tim u s-sigurtà tal-web ċentrali: EUR 65 000.

         Il-Bażi legali

      L-Artikolu 2(1) f’(i) u l-Artikolu 21(6) tad-Direttiva 2000/29/KE,
      l-Artikolu 10 tad-Direttiva 69/464/KEE,
      l-Artikoli 1(a) u 2 tad-Direttiva 93/85/KEE;
      l-Artikoli 1(a) u 2 tad-Direttiva 98/57/KE;
      l-Artikoli 1, 4 u 8 tad-Direttiva 2007/33/KE,
      l-Artikolu 66(1)(c) u 66(2) tar-Regolament (KE) Nru 882/2004 u
      l-Artikolu 76(1) a) tar-Regolament (KE) Nru 1107/2009.

         Il-Linja baġitarja

      17 04 04 01 – Ammont: EUR 1 010 000.

         In-Numru indikattiv u t-tipi ta’ kuntratti previsti

      Il-kuntratti speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II.
      In-numru indikattiv ta’ kuntratti speċifiċi huwa għaxra.

         Is-Suġġett tal-kuntratti previsti (jekk possibbli)

      L-iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratti għandhom ikunu ffirmati sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratti speċifiċi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew SANCO/2010/A4/001.
      3.3.   Proġett tal-IT li jappoġġja l-funzjonament tal-katalgi komuni ta’ varjetajiet ta’ pjanti agrikoli, ħxejjex, dwieli u pjanti tal-frott u l-lista tal-komunità ta' materjal bażiku approvat għall-produzzjoni ta' materjal riproduttiv tal-foresti

      L-applikazzjoni tal-Katalgu Komuni timmaniġġja l-katalgi tal-varjetajiet tal-pjanti agrikoli (id-Direttiva 2002/53/KE) u tal-ħxejjex (id-Direttiva 2002/55/KE) li ż-żrieragħ tagħhom mhumiex suġġetti għal restrizzjonijiet fir-rigward tal-kummerċjalizzazzjoni tagħhom, la fl-Unjoni Ewropea u lanqas fin-Norveġja u l-Islanda.
      L-applikazzjoni hija prevista wkoll għall-katalgu tal-varjetajiet tad-dwieli (id-Direttiva 68/193/KEE), il-lista tal-Komunità ta’ materjal bażiku approvat għall-produzzjoni ta’ materjal riproduttiv tal-foresti (id-Direttiva 1999/105/KE) u lista komuni ta’ varjetajiet ta’ pjanti tal-frott (id-Direttiva 2008/90/KE).
      Hemm bażi ta’ dejta li tipprevedi l-ġestjoni ta’ dawn il-katalgi mill-Kummissjoni, l-aċċess mill-Istati Membri u l-iskambju elettroniku ta’ dejta bejn l-Istati Membri, il-Kummissjoni u l-Uffiċċju tal-Pubblikazzjonijiet.
      Fl-2012, il-mautenzjoni tas-sistema se tkun żgurata, u l-funzjonalitajiet teknoloġiċi se jiġu aġġornati sabiex is-sistema tkun adattata għal żviluppi aktar aġġornati fil-pubblikazzjoni elettronika.

         Il-Bażi legali

      L-Artikolu 5(e) tad-Direttiva 68/193/KEE,
      l-Artikolu 7(6) tad-Direttiva 2008/90/KE,
      l-Artikolu 11(1) tad-Direttiva 1999/105/KE,
      l-Artikolu 17(1) tad-Direttiva 2002/53/KE, u
      l-Artikolu 17(1) tad-Direttiva 2002/55/KE.

         Il-Linja baġitarja

      17 04 04 01 – Ammont: EUR 50 000.

         In-Numru indikattiv u t-tipi ta’ kuntratti previsti

      Il-kuntratti speċifiċi Intra Muros f’termini ta’ Żmien u Mezzi dwar il-Kuntratti ta’ qafas eżistenti mogħtija minn DIGIT skont is-Sejħa għall-offerti ESP-DESIS II u/jew il-Kuntratt ta’ qafas SANCO/2010/A4/001.
      In-numru indikattiv ta’ kuntratti speċifiċi huwa wieħed.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratt għandu jkun iffirmat sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratti speċifiċi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II.
      3.4.   Il-Bażi ta’ dejta tar-residwi tal-pestiċidi

      Ir-Regolament (KE) Nru 396/2005 jipprevedi l-ħolqien u l-manutenzjoni ta’ bażi ta’ dejta kkonsolidata tal-leġiżlazzjoni tal-Komunità dwar il-livelli massimi ta’ residwi (MRL) tal-pestiċidi. L-azzjoni hija mmirata lejn l-implimentazzjoni tad-dispożizzjonijiet ta’ hawn fuq, permezz tal-manutenzjoni u t-titjib ta’ bażi ta’ dejta li tippermetti li l-Istati Membri jdaħħlu d-dejta u li ssir pubblikazzjoni elettronika awtomatika permezz tal-istabbiliment ta’ format tal-esportazzjoni għall-Uffiċċju tal-Pubblikazzjonijiet.

         Il-Bażi legali

      L-Artikolu 36(1)(a) tar-Regolament (KE) Nru 396/2005.

         Il-Linja baġitarja

      17 04 04 01 – Ammont: EUR 120 000.

         In-Numru indikattiv u tipi ta’ kuntratti previsti

      Il-kuntratti speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew il-Kuntratt ta’ qafas SANCO/2010/A4/001.
      In-numru indikattiv ta’ kuntratti speċifiċi huwa wieħed.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programming u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratt għandu jkun iffirmat sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratti speċifiċi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew SANCO/2010/A4/001.
      3.5.   Proġetti tal-IT li jappoġġjaw l-implimentzzjoni tar-Regolament (KE) Nru 882/2004, id-Direttiva tal-Kunsill 96/23/KE, ir-Regolament (KE) Nru 999/2001, ir-Regolament (KE) Nru 1333/2008

      L-azzjonijiet li għandhom jiġu ffinanzjati minn dan il-baġit jinkludu l-ħolqien u l-manutenzjoni tal-għodod u l-istrumenti tal-IT, li huma mmirati lejn l-iżgurar ta' implimentazzjoni li tirnexxi ta' serje ta' rekwiżiti ġodda applikabbli għat-twettiq ta' kontrolli uffiċjali fil-qasam tal-liġi dwar l-għalf u l-liġi dwar l-ikel, mill-Istati Membri u mill-Kummissjoni, u/jew biex jintlaħqu l-bżonnijiet speċifiċi fil-qasam tal-kontrolli tal-ikel u tal-għalf skont il-bażi legali.
      L-azzjonijiet huma relatati ma' aktar titjib u żieda fil-kapaċità tal-bażijiet ta' dejta għall-ġbir ta' dejta marbuta ma' pjanijiet ta' kontroll nazzjonali u r-riżultati tal-kontrolli uffiċjali, biex b'hekk il-Kummissjoni tkun tista’ tivverifika l-konformità tagħhom u timmonitorja l-iżviluppi tul iż-żmien, u mal-iżvilupp ta’ sistemi onlajn biex tinqabad dejta relatata mal-pjanijiet ta’ kontroll nazzjonali u r-riżultati tal-kontrolli uffiċjali, mogħtija mill-Istati Membri u/jew mill-Kummissjoni.
      Dawn l-azzjonijiet huma:

                  —

                  l-implimentazzjoni, it-tħaddim u l-manutenzjoni ta’ bażijiet ta’ dejta relatati mas-sorveljanza epidemjoloġika tal-enċefalopatiji sponġiformi tal-bovini (Regolament (KE) Nru 999/2001 art 6.4), il-proċedura ta’ awtorizzazzjoni komuni għall-addittivi tal-ikel (Regolament (KE) Nru 1333/2008), il-pjanijiet ta’ monitoraġġ tar-residwi (Direttiva 96/23/KE art 8) u r-riżultati kwantitattivi, jiġifieri r-rappurtar ta’ dan il-monitoraġġ: EUR 150 000;

                  —

                  żvilupp kontinwu ta’ sistema tal-IT u l-manutenzjoni u l-evoluzzjoni ta’ infrastruttura dedikata li tippermetti l-kondiviżjoni, il-validazzjoni u l-monitoraġġ ta’ dejta miġbura mill-Kummissjoni u li hi marbuta mal-infurzar tal-liġi dwar l-għalf u l-ikel fl-Istati Membri u fil-pajjiżi terzi, inkluża l-informazzjoni miġbura mill-Uffiċċju tal-Ikel u Veterinarju. L-għodda tal-IT għandha tippermetti l-istabbiliment ta’ “Profili tal-Pajjiżi” li jiffaċilitaw il-valutazzjoni tal-pjanijiet ta’ kontroll imressqin mill-awtoritajiet kompetenti: EUR 122 000;

                  —

                  l-implimentazzjoni u l-manutenzjoni ta’ sistema kompluta u sikura għall-ġestjoni u l-ippjanar tal-ispezzjonijiet tal-Unjoni skont l-ispezzjonijiet tar-Regolament (KE) Nru 882/2004, għall-ġestjoni u l-ħażna tar-rapporti ta’ verifika u d-dokumenti assoċjati u għas-segwitu tar-rakkomandazzjonijiet li jirriżultaw mill-verifiki ta’ spezzjoni: EUR 220 000;

                  —

                  Kontribuzzjoni għat-titjib tas-sigurtà tas-sistemi tal-IT, it-tim ta’ appoġġ ċentrali u t-tagħmir ċentrali tal-IT, li huwa neċessarju għall-implimentazzjoni tas-sistemi kollha relatati mal-azzjonijiet imsemmija hawn fuq: EUR 195 000.

         Il-Bażi legali

      l-Artikolu 8 tad-Direttiva 96/23/KE
      l-Artikolu 6(4), tar-Regolament (KE) Nru 999/2001
      l-Artikolu 10 tar-Regolament (KE) Nru 1333/2008
      l-Artikoli 66(1)(c) u 66(2) tar-Regolament (KE) Nru 882/2004,

         Il-Linja baġitarja

      17 04 07 01 – Ammont: EUR 687 000.

         In-Numru indikattiv u tipi ta’ kuntratti previsti

      Il-kuntratti speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u l-Kuntratt ta’ qafas SANCO/2010/A4/001.
      In-numru indikattiv ta’ kuntratti speċifiċi huwa sebgħa.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratti għandhom ikunu ffirmati sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratti speċifiċi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u SANCO/2010/A4/001.
      3.6.   Is-Sistema ta’ Notifika tal-Mard tal-Annimali (ADNS)

      L-azzjoni li għandha tiġi ffinanzjata minn dan il-baġit hija mmirata lejn il-finalizzazzjoni tal-implimentazzjoni u l-manutenzjoni tas-Sistema ta’ Notifika tal-Mard tal-Annimali.
      Azzjonijiet previsti:

                  —

                  kontribuzzjoni għall-iżvilupp tal-manutenzjoni tal-ADNS: EUR 150 000;

                  —

                  żvilupp addizzjonali biex tittejjeb il-prestazzjoni u l-kwalità tad-dejta tal-mapep li jindikaw it-tifqigħat, tal-mapep li jistgħu jinstabu bil-brawżer tal-internet u tal-mapep li fuqhom l-utent jista’ jżid informazzjoni ġeografika fuq l-internet: EUR 100 000;

                  —

                  Is-servizzi ta’ ospitar biex tiġi żgurata d-disponibbiltà tal-applikazzjoni: EUR 78 000;

                  —

                  kontribuzzjoni għat-titjib tas-sigurtà tas-sistemi tal-IT, it-tim ta’ appoġġ ċentrali, l-ospitar ċentrali u t-tagħmir ċentrali tal-IT, li huma neċessarji biex jitħaddmu u jiġu mmaniġġjati l-applikazzjonijiet li huma aċċessibbli għall-pubbliku: EUR 255 000.

         Il-Bażi legali

      L-Artikoli 35 u 36 tad-Deċiżjoni tal-Kunsill 2009/470/KE

         Il-Linja baġitarja

      17 04 02 01 – Ammont: EUR 583 000.

         In-Numru indikattiv u t-tipi ta’ kuntratti previsti

      Il-kuntratti Speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew il-Kuntratt ta’ qafas SANCO/2010/A4/001.
      In-numru indikattiv ta’ kuntratti speċifiċi huwa erbgħa.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratti għandhom ikunu ffirmati sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratti speċifiċi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew SANCO/2010/A4/001.
      3.7.   Sistema ta’ Informazzjoni dwar il-Mard tal-Annimali (ADIS)

      L-azzjoni li għandha tiġi ffinanzjata minn dan il-baġit għandha l-għan li tiżviluppa l-interfaċċja u timplimenta s-Sistema ta’ Informazzjoni dwar il-Mard tal-Annimali.
      Azzjoni prevista:

                  —

                  Kontribuzzjoni għat-titjib tas-sigurtà tas-sistemi tal-IT, tat-tim ta’ appoġġ ċentrali, tal-ospitar ċentrali u t-tagħmir ċentrali tal-IT, li huma neċessarji biex jitħaddmu u jiġu mmaniġġjati l-applikazzjonijiet li huma aċċessibbli għall-pubbliku: EUR 75 000.

         Il-Bażi legali

      L-Artikoli 35 u 36 tad-Deċiżjoni tal-Kunsill 2009/470/KE

         Il-Linja baġitarja

      17 04 02 01 – Ammont: EUR 75 000.

         In-Numru indikattiv u t-tipi ta’ kuntratti previsti

      Il-kuntratti Speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew il-Kuntratt ta’ qafas SANCO/2010/A4/001.
      In-numru indikattiv ta’ kuntratti speċifiċi huwa wieħed.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratti għandhom ikunu ffirmati sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratt speċifiku dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew SANCO/2010/A4/001.
      3.8.   Sistema Esperta u ta’ Kontroll tal-Kummerċ (TRACES)

      L-azzjoni li għandha tiġi ffinanzjata minn dan il-baġit hija mmirata lejn it-titjib, il-manutenzjoni, l-appoġġ u d-disponibbiltà tas-Sistema TRACES.
      Azzjonijiet previsti:

                  —

                  EUR 2 380 000 għall-ospitar, il-ġestjoni u l-manutenzjoni tas-sistema veterinarja kompjuterizzata u integrata TRACES (Trade Control and Expert System), l-appoġġ loġistiku f'forma ta’ għajnuna għall-utenti ta’ TRACES, il-kontribuzzjoni għal servizzi ċentrali, il-komunikazzjoni, il-websajt, is-sigurtà u x-xiri (manutenzjoni u appoġġ) ta' liċenzji tas-softwer, il-firem elettroniċi u l-ospitar tal-applikazzjoni

                  —

                  EUR 80 000 f’appoġġ għas-sistema ta’ Skambju tal-Identifikazzjoni tal-Bovini.

         Il-Bażi legali

      L-Artikolu 36(2) tad-Deċiżjoni tal-Kunsill 2009/470/KE

         Il-Linja baġitarja

      17 04 02 01 – Ammont: EUR 2 460 000.

         In-Numru indikattiv u t-tipi ta’ kuntratti previsti

      Il-kuntratti Speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew il-Kuntratt ta’ qafas SANCO/2010/A4/001.
      In-numru indikattiv ta’ kuntratti speċifiċi huwa ħmistax.
      Memorandum ta’ Qbil wieħed ma’ DIGIT fir-rigward tal-ospitar.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratti għandhom ikunu ffirmati sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratti speċifiċi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew SANCO/2010/A4/001.
      3.9.   Ġbir ta’ dejta għall-programmi ta' eradikazzjoni u ta' kontroll

      Azzjonijiet previsti:

                  —

                  EUR 136 000 għall-ġbir u t-trattament tad-dejta marbuta mal-applikazzjonijiet għall-programmi ta’ eradikazzjoni/sorveljanza u r-rapporti u d-dikjarazzjonijiet tal-ispejjeż relatati mal-programmi approvati skont l-Artikolu 27 tad-Deċiżjoni 2009/470/KE.

         Il-Bażi legali

      L-Artikolu 27 tad-Deċiżjoni tal-Kunsill 2009/470/KE

         Il-Linja baġitarja

      17 04 02 01 – Ammont: EUR 136 000.

         In-Numru indikattiv u t-tipi ta’ kuntratti previsti

      Il-kuntratti Speċifiċi Intra Muros f’termini ta’ Żmien u Mezzi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew il-Kuntratt ta’ qafas SANCO/2010/A4/001.
      In-numru indikattiv ta’ kuntratti speċifiċi huwa tnejn.

         Is-Suġġett tal-kuntratti previsti (jekk possibbli)

      L-Iżvilupp u l-Manutenzjoni tas-Sistemi tat-Teknoloġija tal-Informatika, inklużi l-ġestjoni tal-Proġetti, il-kontroll tal-kwalità, l-analiżi tan-negozju, il-programmar u d-dokumentazzjoni.

         Il-Perjodu ta’ żmien indikattiv għat-tnedija tal-kuntratti

      Il-kuntratt għandu jkun iffirmat sa tmiem l-ewwel semestru tal-2012

         Implimentazzjoni

      Direttament mid-DĠ

         Kuntratt speċifiku

      Il-kuntratti speċifiċi dwar il-kuntratti ta’ Qafas eżistenti mogħtija minn DIGIT skont is-Sejħa għall-offerti ESP-DESIS II u/jew SANCO/2010/A4/001.
      4.   TAQSIRA

                  Nru

                  L-isem

                  Il-linja Baġitarja

                  In-numru stmat ta' kuntratti

                  Il-bażi Legali

                  L-ammont f’EUR

                  1.

                  Kontribuzzjoni Għall-Iżvilupp U L-Implimentazzjoni Ta’ Sistema Ta’ Informazzjoni Dwar Il-Mard Tal-Annimali (ADIS)

                  17 04 02 01

                  1

                  l-Artikolu 35(2) tad-Deċiżjoni 2009/470/KE

                  455 000

                  2.

                  Proġetti tal-IT li jappoġġjaw il-funzjonament tas-sistema ta’ twissija bikrija għall-ikel u l-għalf (rasff), reġistru tal-addittivi tal-ikel, armotizzanti, materjali li jiġu f’kuntatt mal-ikel, oġm, u ikel ġdid

                  17 04 02 01

                  13

                  ir-Regolamenti (KE) Nru 178/2002, (KE) Nru 1924/2006 u (KE) Nru 1829/2003, (KE) Nru 1334/2008, id-Direttiva 2001/18/KE, Regolament (KE) Nru 258/97

                  1 280 000

                  3.

                  Proġetti tal-it li jappoġġjaw l-implimentazzjoni tal-miżuri tas-saħħa tal-pjanti, europhyt.

                  17 04 04 01

                  10

                  id-Direttivi 2000/29/KE, 69/464/KEE, 93/85/KEE, 98/57/KE u 2007/33/KE, ir-Regolamenti (KE) Nru 882/2004, (KE) Nru 1107/2009

                  1 010 000

                  4.

                  Proġett tal-it li jappoġġja l-funzjonament tal-katalgi komuni ta’ varjetajiet ta’ pjanti agrikoli, ħxejjex, dwieli u l-lista komuni ta’ pjanti tal-frott u l-lista tal-komunità ta' materjal bażiku approvat għall-produzzjoni ta' materjal riproduttiv tal-foresti

                  17 04 04 01

                  1

                  id-Direttivi 68/193/KEE, 2008/90/KE,1999/105/KE, 2002/53/KE u 2002/55/KE

                  50 000

                  5.

                  Bażi ta’ dejta tar-residwi tal-pestiċidi

                  17 04 04 01

                  1

                  ir-Regolament (KE) Nru 396/2005

                  120 000

                  6.

                  Proġetti tal-IT li jappoġġjaw l-implimentzzjoni tar-Regolament (KE) Nru 882/2004, id-Direttiva tal-Kunsill 96/23/KE, ir-Regolament (KE) Nru 999/2001, ir-Regolament (KE) Nru 1333/2008

                  17 04 07 01

                  7

                  ir-Regolament (KE) Nru 882/2004, id-Direttiva tal-Kunsill 96/23/KE, ir-Regolament (KE) Nru 999/2001, ir-Regolament (KE) Nru 1333/2008

                  687 000

                  7.

                  Is-sistema tta’ notifika tal-mard tal-annimali (ADNS)

                  17 04 02 01

                  4

                  l-Artikolu 35(2) tad-Deċiżjoni tal-Kunsill 2009/470/KE

                  583 000

                  8.

                  ADIS

                  17 04 02 01

                  1

                  l-Artikolu 35(2) tad-Deċiżjoni tal-Kunsill 2009/470/KE

                  75 000

                  9.

                  Sistema Esperta u ta’ Kontroll tal-Kummerċ (TRACES)

                  17 04 02 01

                  15

                  l-Artikolu 36(2) tad-Deċiżjoni tal-Kunsill 2009/470/KE

                  2 460 000

                  10.

                  Studji dwar is-Saħħa tal-Annimali

                  17 04 02 01

                  2

                  l-Artikolu 27 tad-Deċiżjoni tal-Kunsill 2009/470/KE

                  136 000

                  L-AMMONT TOTALI

                  55

                  6 856 000


               24.11.2016

               MT

               Il-Ġurnal Uffiċjali tal-Unjoni Ewropea

               C 436/47

         P7_TA(2013)0456
   Ftehim Interistituzzjonali dwar id-dixxiplina baġitarja, il-kooperazzjoni fi kwistjonijiet baġitarji u dwar il-ġestjoni finanzjarja tajba
   Deċiżjoni tal-Parlament Ewropew tad-19 ta' Novembru 2013 dwar il-konklużjoni ta' ftehim interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u dwar il-ġestjoni finanzjarja tajba (2011/2152(ACI))
   (2016/C 436/10)

      Il-Parlament Ewropew,

               —

               wara li kkunsidra l-abbozz ta' ftehim interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u dwar il-ġestjoni finanzjarja tajba,

               —

               wara li kkunsidra l-Artikoli 310, 311, 312 u 323 tat-Trattat dwar il-Funzjonament tal-Unjoni Ewropea (TFUE),

               —

               wara li kkunsidra r-riżoluzzjoni tiegħu tat-23 ta' Ottubru 2012 għall-fini li jinkiseb eżitu pożittiv għall-proċedura ta' approvazzjoni tal-Qafas Finanzjarju Pluriennali għas-snin 2014-2020 (1),

               —

               wara li kkunsidra l-konklużjonijiet tal-Kunsill Ewropew adottati fit-8 ta' Frar 2013,

               —

               wara li kkunsidra r-riżoluzzjoni tiegħu tat-13 ta' Marzu 2013 dwar il-konklużjonijiet tal-Kunsill Ewropew tas-7 u t-8 ta' Frar 2013 dwar il-Qafas Finanzjarju Pluriennali (2),

               —

               wara li kkunsidra l-konklużjonijiet tal-Kunsill Ewropew adottati fit-28 ta' Ġunju 2013,

               —

               wara li kkunsidra r-riżoluzzjoni tiegħu tat-3 ta' Lulju 2013 dwar il-ftehim politiku rigward il-Qafas Finanzjarju Pluriennali 2014-2020 (3),

               —

               wara li kkunsidra l-Artikolu 127(1) tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Kostituzzjonali u l-opinjoni tal-Kumitat għall-Baġits (A7-0337/2013),

               A.

               billi ntlaħaq ftehim politiku fis-27 ta’ Ġunju 2013 fl-ogħla livell politiku bejn il-Parlament Ewropew, il-Presidenza Irlandiża tal-Kunsill u l-Kummissjoni dwar il-Qafas Finanzjarju Pluriennali (QFP) għall-2014-2020 u dwar ftehim interistituzzjonali ġdid;

               B.

               billi ntużaw għall-ewwel darba dispożizzjonijiet ġodda li jikkonċernaw il-QFP kif introdotti mit-Trattat ta' Lisbona, b’mod partikolari rigward ir-rwol u l-prerogattivi akbar mogħtija minnhom lill-Parlament Ewropew;

               C.

               billi huwa xieraq li jiġi adottat, fil-kuntest tal-QFP, ftehim interistituzzjonali għall-implimentazzjoni tad-dixxiplina baġitarja u għat-titjib tal-funzjonament tal-proċedura baġitarja annwali u tal-kooperazzjoni bejn l-istituzzjonijiet fi kwistjonijiet baġitarji;

               1.

               Jaċċetta l-ftehim politiku li ntlaħaq dwar il-QFP għall-2014-2020 u dwar ftehim interistituzzjonali ġdid; huwa determinat li jagħmel użu sħiħ, matul il-proċeduri baġitarji li ġejjin, mill-istrumenti l-ġodda stabbiliti, speċjalment fir-rigward tal-flessibbiltà;

               2.

               Jenfasizza li l-proċess twil u impenjattiv ta' negozjati, kemm fil-Kunsill kif ukoll fil-livell interistituzzjonali, flimkien mar-riżultat tiegħu jirrappreżentaw implimentazzjoni mhux sodisfaċenti tad-dispożizzjonijiet il-ġodda li jikkonċernaw il-QFP kif introdotti mit-Trattat ta' Lisbona, b’mod partikolari rigward ir-rwol u l-prerogattivi akbar mogħtija minnhom lill-Parlament Ewropew;

               3.

               Jikkundanna l-istrateġija ta’ negozjati tal-Kunsill, li fiha n-negozjaturi tiegħu kienu marbuta mill-konklużjonijiet tal-Kunsill Ewropew tat-8 ta' Frar 2013 fi kwistjonijiet li jaqgħu taħt il-proċedura leġiżlattiva ordinarja bħal kriterji għall-allokazzjoni dettaljati, pakketti skont il-programmi jew il-benefiċjarju, kif ukoll allokazzjonijiet finanzjarji diskrezzjonarji li jaġġustaw il-livell tar-redditu nazzjonali mill-baġit tal-Unjoni, u b’hekk iż-żewġ fergħat leġiżlattivi ġew prevenuti milli jwettqu negozjati xierqa;

               4.

               Jiddispjaċih, barra minn hekk, li l-kuntatti u l-laqgħat numerużi li saru matul dawn l-aħħar snin bejn id-delegazzjoni tiegħu u l-presidenzi suċċessivi tal-Kunsill ma kellhom l-ebda impatt fuq l-ispirtu, il-kalendarju jew il-kontenut tan-negozjati jew fuq il-pożizzjoni tal-Kunsill, inkluża l-ħtieġa li ssir distinzjoni bejn l-aspetti leġiżlattivi u dawk baġitarji tal-ftehim dwar il-QFP;

               5.

               Jikkonkludi li, skont l-Artikolu 312(5) tat-TFUE, għandhom jiġu stabbiliti arranġamenti tax-xogħol alternattivi fil-futur biex jiffaċilitaw l-adozzjoni tal-QFP, u biex jiżguraw li s-setgħat leġiżlattivi u baġitarji tal-Parlament, kif mogħtija mit-TFUE, jiġu rispettati bis-sħiħ, li l-Kunsill jinnegozja wkoll effettivament kwalunkwe waħda mill-partijiet “relatati mal-QFP” tal-bażijiet legali għall-programmi, u li l-Kunsill Ewropew ma jaġixxix bħala leġiżlatur, bi ksur tat-TFUE;

               6.

               Jistieden lill-Kumitat tiegħu responsabbli għall-Baġits, b’kooperazzjoni mal-Kumitat tiegħu responsabbli għall-Affarijiet Kostituzzjonali, biex iħejji l-konklużjonijiet meħtieġa u jressaq proposti ġodda, fi żmien xieraq qabel ir-reviżjoni ta' wara l-elezzjoni tal-2016, dwar il-modalitajiet tan-negozjati tal-QFP, sabiex jiżgura n-natura demokratika u trasparenti tal-proċess kollu kemm hu tat-tfassil tal-baġit;

               7.

               Japprova l-konklużjoni tal-ftehim ta' hawn taħt;

               8.

               Jagħti istruzzjonijiet lill-President tiegħu biex jiffirma l-ftehim flimkien mal-President tal-Kunsill u mal-President tal-Kummissjoni u biex jiżgura li jiġi ppubblikat f'Il-Ġurnal Uffiċjali tal-Unjoni Ewropea;

               9.

               Jagħti istruzzjonijiet lill-President tiegħu sabiex jgħaddi, għal skopijiet ta' informazzjoni, din id-deċiżjoni, inkluż l-anness tagħha, lill-Kunsill u lill-Kummissjoni.

      (1)  Testi adottati, P7_TA(2012)0360.

      (2)  Testi adottati, P7_TA(2013)0078.

      (3)  Testi adottati, P7_TA(2013)0304.

         ANNESS

         Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u dwar il-ġestjoni finanzjarja tajba

         (It-test ta' dan l-anness mhux riprodott hawnhekk billi jikkorrispondi mal-ftehim interistituzzjonali kif ippublikat fil-ĠU C 373 tal-20 ta' Diċembru 2013, p. 1.)


title: Id-Deċiżjoni tal-Kunsill tat-18 ta' Ġunju 2003 dwar reviżjoni ta' l-Istatuti tal-Kumitat Ekonomiku u Finanzjarju

text:
Avviż Legali Importanti

|

32003D0476

Official Journal L 158 , 27/06/2003 P. 0058 - 0060

		Id-Deċiżjoni tal-Kunsilltat-18 ta' Ġunju 2003dwar reviżjoni ta' l-Istatuti tal-Kumitat Ekonomiku u Finanzjarju(2003/476/KE)IL-KUNSILL TA' L-UNJONI EWROPEA,Wara li kunsidra t-Trattat li jistabilixxi il-Komunitajiet Ewropej, u partikolarment l-Artikolu 209 tieghu,Wara li kunsidra l-opinjoni tal-Kummissjoni [1],Billi:(1) skond l-Artikolu 114(2) tat-Trattat kien ġie stabbilit Kumitat Ekonomiku u Finanzjarju fl-1 ta' Jannar 1999.(2) Il-Kunsill adotta fil-21 ta' Diċembru 1998 id-Deciżjoni Nru 98/743/KE dwar il-kompożizzjoni tal-Kumitat Ekonomiku u Finanzjarju [2].(3) Il-Kunsill adotta fil-31 ta'Diċembru 1998 id-Deciżjoni 1999/8/KE dwar l-Istatuti tal-Kumitat Ekonomiku u Finanzjarju [3]; dawn l-Istatuti taw lill-Kumitat il-kapacità li jiffunzjona sew sa issa.(4) Wara id-deciżjoni mill-Kapijiet ta' l-Istati jew ta' Gvern mehuda fil-Kunsill Ewropew ta' Kopenhagen f'Diċembru, ghaxar membri godda fis-16 ta' April 2003 iffirmaw Trattat ta' Adeżjoni ghall-Unjoni Ewropea u huma mistennija jidhlu fl-1 ta' Mejju 2004.(5) Il-Kumitat Ekonomiku u Finanzjarju ghandu jkompli jahdem b'mod effettiv wara t-tkabbir.(6) Huwa importanti li jibqghu jinżammu l-elementi li taw sehemhom ghall-efficjenza tal-Kumitat.(7) Dan ser jehtieg tibdil fil-metodi ta' kif jahdem il-Kumitat.(8) Din il-bidla taffettwa l-partecipazzjoni tal-banek centrali; huwa importanti li jżommu il-kompetenza taghhom u l-gharfien analitiku f'materji li dwarhom huma jgorru responsabbiltà.(9) L-Istatuti tal-Kumitat Ekonomiku u Finanzjarju ghandhom ghalhekk jigu riveduti,IDDEĊIEDA DAN LI ĠEJ:Artikolu 1L-Istatuti tal-Kumitat Ekonomiku u Finanzjarju, kif imniżżel fl-Anness ghad-Deciżjoni 1999/8/KE, ghandu jkun sostitwit mit-test mniżżel fl-l-Anness ghal dan.Artikolu 2Id-deciżjoni ghandha tkun ippubblikata fil-Gurnal Ufficjali ta' l-Unjoni Ewropea.Tibda issehh mill-1 ta' Lulju 2003.Magħmula l-Lussemburgu, fit-18 ta' Ġunju 2003.Għall-KunsillIl-PresidentG. Drys[1] Opinjoni moghtija fil-21 ta' Mejju 2003 (sa issa m'hijiex ippubblikata fil-Gurnal Ufficjali).[2] ĠU L 358, tal-31.12.1998, p. 109.[3] ĠU L 5, tad-9.1.1999, p. 71.--------------------------------------------------L-ANNESS"L-ANNESSSTATUTI TAL-KUMITAT EKONOMIKU U FINANZJARJUArtikolu 1Il-Kumitat Ekonomiku u Finanzjarju (il-Kumitat) ghandu jaqdi l-kompiti deskritti fil-paragrafi 2 u 4 ta' l-Artikolu 114 tat-Trattat li jistabilixxi il-Komunitajiet Ewropej.Artikolu 2Il-Kumitat jista', fost ohrajn:- ikun ikkonsultat fil-procedura li twassal ghal deciżjonijiet li ghandhom x'jaqsmu mal-mekkaniżmu tar-rati tal-kambju tat-tielet fażi ta' l-Unjoni Ekonomika u Monetarja,- mingħajr preġudizzju għal l-Artikolu 207 tat-Trattat, jipprepara r-reviżjonijiet tal-Kunsill dwar l-isvolgiment tar-rata tal-kambju tal-euro,- jipprovdi l-istruttura li fih id-djalogu bejn il-Kunsill u l-Bank Ċentrali Ewropew (BĊE) jista' jitlesta u jitkompla fil-livell ta' uffiċjali anzjani minn ministerji, banek ċentrali nazzjonali, il-Kummissjoni u l-BĊE.Artikolu 3Membri tal-Kumitat u alterni ghandhom, fil-qadi ta' dmirijiethom, ikunu gwidati mill-interessi generali tal-Komunità.Artikolu 4Il-Kumitat ghandu jiltaqa' f'żewg forom: jew mal-membri maghżulha mill-amministrazzjonijiet, il-banek ċentrali nazzjonali, il-Kummissjoni u l-BĊE, jew mal-membri mill-amministrazzjonijiet, il-Kummissjoni u l-BĊE. Il-Kumitat kompost fis-shih ghandu jirrivedi regolarment il-lista tal-kwistjonijiet li fuqhom il-membri tal-banek centrali nazzjonali jkunu mistennija jattendu l-laqghat.Artikolu 5Opinjonijiet, rapporti jew komuniki, ghandhom jkunu adottati minn maggoranza tal-membri jekk tigi mitluba votazzjoni. Kull membru tal-Kumitat ghandu jkollu vot wiehed. Il-Kumitat ghandu jirrapporta wkoll dwar veduti tal-minoranza jew ta' dissens espressi waqt id-diskussjoni.Artikolu 6Il-Kumitat ghandu jeleggi minn fost il-membri tieghu, b'maggoranza tal-membri tieghu, President ghal terminu ta' sentejn. It-terminu ta' sentejn ghandu jkun jista' jiggedded. Il-President ghandu jkun elett minn fost membri li jkunu uffiċjali anzjani fl-amministrazzjonijiet nazzjonali. Il-President ghandu jiddelega/ghandha tiddelega id-dritt tieghu/taghha lill-alternat tieghu/taghha.Artikolu 7Fil-każ li ma jkunx f'qaghda li jaqdi dmirijietu/taqdi dmirijietha, il-President ghandu jkun sostitwit/tkun sostitwita mill-Vici-President tal-Kumitat li ghandu jkun elett/ghandha tkun eletta taht l-istess regoli.Artikolu 8Hlief jekk il-Kumitat jiddeciedi mod iehor, alterni jistghu jattendu laqghat tal-Kumitat. L-alterni ma ghandhomx ikollom vot. Jekk il-Kumitat ma jiddecidix mod iehor, ma ghandhomx jiehdu sehem fid-diskussjonijiet.Membru li ma jistax jattendi/tistax tattendi ghal laqgha tal-Kumitat jista'/tista jiddelega tiddelega l-funzjonijiet tieghu/taghha lil wiehed mill-alternati. Huwa jista' jiddelegahom/hija tista' tiddeleghom lil membru iehor. Il-President u s-Segretarju ghandhom ikunu avżati bil-miktub qabel il-laqgha. F'cirkostanzi eccezzjonali l-President jista' jaccetta arrangamenti alternattivi.Artikolu 9Il-Kumitat jista' jafda l-istudju ta' materji specifici lil membri alterni, lil sottokumitati jew lil grupp ta' nies mahtura. F'dawn il-każi, l-Presidenza ghandu jassumiha membru jew membru alternat tal-Kumitat, maħtur mill-Kumitat. Il-membri tal-Kumitat, l-alterni tieghu, u s-sottokumitati jew gruppi mahtura jistghu idahhlu esperti biex jassistuhom.Artikolu 10Il-Kumitat ghandu jkun msejjah jiltaqa' mill-President fuq l-inizjattiva tieghu/taghha stess, jew fuq it-talba tal-Kunsill, tal-Kummissjoni jew ta' ghallinqas erba' membri tal-Kumitat.Artikolu 11Bhala regola, l-President jirrappreżenta lill-Kumitat; partikolarment, il-President jista' jkun awtorizzat mill-Kumitat biex jirrapporta dwar diskussjonijiet u jaghmel kommenti bil-fomm fuq opinjonijiet u komuniki mlestija mill-Kumitat. Il-President ghandu jkollu r-responsabbiltà ghaż-żamma tar-relazzjonijiet tal-Kumitat mal-Parlament Ewropew.Artikolu 12Dak li jigri fil-Kumitat ghandu jkun konfidenzali. L-istess regola ghandha tghodd ghal dak li jigri fl-alternati tieghu, is-sottokomitati jew gruppi mahtura.Artikolu 13Il-Komitat ghandu jkun mghejjun minn Segretarjat taht it-tmexxija ta' Segretarju. Is-Segretarju u l-personál mehtieg ghas-Segretarjat ghandhom ikunu forniti mill-Kummissjoni.Is-Segretarju ghandu jkun mahtur mill-Kummissjoni wara konsultazzjoni mill-Kumitat. Is-Segretarju u l-personál tieghu/tagha ghandhom jagixxu fuq l-istruzzjonijiet tal-Kumitat meta jkunu qeghdin iwettqu r-responsabbiltà taghhom lejn il-Kumitat.L-infiq tal-Kumitat ghandu jkun inkluż fl-estimi tal-Kummissjoni.Artikolu 14Il-Kumitat għandu jadotta l-arranġamenti proċedurali tiegħu stess."--------------------------------------------------